Bregzit bez dogovora bi pogodio 100.000 radnih mesta u Nemačkoj | Novinska agencija Beta\nEKONOMIJA | 11.02.2019 16:20 > 11.02 16:20\nBregzit bez dogovora bi pogodio 100.000 radnih mesta u Nemačkoj\nIzlazak Britanije iz EU bez dogovora bi uticao na više od 100.000 radnih mesta u Nemačkoj koja zavise od trgovine sa Britanijom, a najteže pogodjena bila bi automobilska industrija, navode ekonomisti.\nIstražitelji iz Hale instituta za ekonomska istraživanja (IWH) saopštili su danas da su pravili procene na osnovu pretpostavke šta bi se dogodilo kada bi uvoz EU u Veliku Britaniju pao 25 odsto zbog nedostatka ispregovaranog trgovinskog aranžmana, prenosi AP.\nMedju mestima gde bi najviše radnih mesta bilo ugroženo bili bi Volfsburg u sevenoj Nemačkoj gde se nalazi sedište Folksvagena i oblast Dingolfing-Lanadau u južnoj Bavarskoj gde BMV ima proizvodne pogone. Ako bi Britanija izašla iz EU bez trgovinskog dogovora to bi značilo uvoznu taksu od 10 odsto na vozila i auto delove.\nAutori su upozorili da se procenjenim ciframa ne predvidja da bi toliko ljudi bilo otpušteno, pošto bi kompanije možda imale različite načine da se suoče sa tim. Nemačke kompanije bi mogle da stave radnike da rade skraćeno radno vreme ili da nadju tržišta van Britanije, navode oni.\nIstražitelji instituta su procenjivali potenicjalne efekte tvrdog Bregzita na radna mesta u 43 zemlje. Efekti bi u apsolutnim ciframa bili najveći u velikim EU zemljama koje imaju bliske trgovinske odnose sa Velikom Britanjom, kao što su Nemačka i Francuska, navodi se na vebsajtu instituta.\nDodaje se medjutim da postoje i velike zemlje van EU koje mogu da budu pogodjene kao što su Kina, na primer, za firme koje snabdevaju evropske kompanije koje dalje izvoze u Britaniju. U relativnim ciframa, kada se gleda procenat od ukupne radne snage, najteže bi bili pogodjeni Malta i Irska.\nRadna mesta u Velikoj Britaniji takodje bi bila pogodjena, na primer, preko firmi koje u EU izvoze delove robe koja se ponovo uvozi nazad u Britaniju, navodi institut.\nBritanija treba da napusti EU 29. marta.\nNovi energetski projekti Srbije i Madjarske, struja i gas u prvom ...\nProfesor: Srbija može da očekuje 650 miliona dolara od izvoza voća ...


Freelancing u Federaciji BiH - Istinomjer\nPosljednjih nekoliko dana svjedočimo negodovanjima bh. javnosti o temi navodnog uvođenja novih nameta za građane/ke, i to u vidu oporezivanja freelancera. Povodom niza špekulacija oglasila se i Porezna uprava FBiH, pojašnjavajući da se ne radi o uvođenju novih poreza za freelancere, obzirom da propisi postoje od 2009. godine. Iako trenutno važeći Zakon o porezu na dohodak FBiH ne poznaje kategoriju “freelancer”, ipak je jasno naznačeno ko, i po kom osnovu je obveznik plaćanja poreza na dohodak u FBiH.\nNakon što je Porezna uprava Federacije BiH uputila poziv da građani/ke prijave svoje prihode stečene tzv. freelancingom, u javnosti su se pojavile razne špekulacije da navedeno predstavlja novo oporezivanje. Demantujući ove navode PUFBIH izdala je sljedeće saopštenje:\nJavni poziv je upućen na osnovu Zakona o porezu na dohodak koji se primjenjuje od 1.1.2009. godine i prema kojem su pozvani porezni obveznici bili dužni sami prijaviti oporezive prihode iz inostranstva. S obzirom da se Zakon primjenjuje od 1.1.2009. godine, te se ne može govoriti o nekom novom porezu, a Porezna uprava Federacije BiH ne može selektivno primjenjivati zakonske odredbe.\n(Saopštenje PUFBiH, 24.07.2018.)\nČlanom 4. Zakona o porezu na dohodak FBiH, koji se primjenjuje od 1.1.2009. godine propisano je sljedeće:\nPorezom na dohodak oporezuju se dohoci koje porezni obveznik ostvari od: nesamostalne djelatnosti, samostalne djelatnosti, imovine i imovinskih prava, ulaganja kapitala, sudjelovanja u nagradnim igrama i igrama na sreću.\nInače, freelancing se kvalifikuje kao honorarni, samostalni posao, a freelanceri su dakle osobe koji nemaju svoju firmu i koji posluju kao fizička lica, radeći najraznovrsnije poslove (npr. dizajnerske, programerske i sl.). Iako trenutno važeći Zakon o porezu na dohodak FBiH ne poznaje kategoriju “freelancer”, ipak je jasno naznačeno ko, i po kom osnovu je obveznik plaćanja poreza na dohodak, kao i koliko iznosi osnovica za plaćanje istog.\nUpravo da bi izbjegla izricanje sankcija Porezna uprava Federacije BiH je uputila Javni poziv svim fizičkim licima – rezidentima Federacije BiH koja ostvaruju oporezive prihode iz inostranstva da sami prijave i plate propisane porezne obaveze. S obzirom da će Porezna uprave Federacije BiH nastaviti sa prikupljanjem podataka od banaka o prilivima koja fizička lica – rezidenti ostvaruju putem različitih sistema plaćanja (PayPal, MoneyGram i dr. servisi), pozivamo Vas da dobrovoljnom prijavom svojih poreznih obaveza izbjegnete eventualnu prekršajnu i krivičnu odgovornost.\nTakođer, treba napomenuti i to da prijedlog Zakona o porezu na dohodak FBiH, koji se trenutno nalazi u redovnoj parlamentarnoj proceduri, za razliku od trenutno važećeg zakona, prepoznaje kategoriju freelancer, te detaljnjije uređuje ovu oblast.\nNa kraju se u poreznu osnovicu uključuju i ostali dohoci ostvareni od strane rezidenata Federacije kao što su prihodi sportista i sportskih stručnjaka, prihodi od povremenih slobodnih zanimanja i ostali prihodi koji nisu jasno obuhvaćeni kroz ukupni svjetski dohodak. U ovu kategoriju dohotka uključuje se i oporezivanje dohotka ostvarenog samozapošljavanjem odnosno tzv. freelancer koji se uslijed razvoja informacione tehnologije intenzivno razvija na teritoriji Federacije.\nDohodak od samostalne djelatnosti, počev od januara 2009. godine podliježe obavezi plaćanja poreza. U skladu sa važećim zakonom, sve fizičke osobe koje ostvare neki prihod samostalnim trajnim, ili povremenim obavljanjem djelatnosti kojom se bave kao osnovnim, ili dopunskim zanimanjem radi ostvarenja dohotka, obavezni su na ostvarenu zaradu platiti porez.\nPorez na dohodak plaća se po stopi od 10% na ostvarenu zaradu. Shodno navedenom, i ne ulazeći u razloge ove zakašnjele primjene zakona, Porezna uprave FBiH za svoje obrazloženje da se ne radi o uvođenju novih poreza za freelancere dobija ocjenu istina.\nIstinomjer će i dalje pratiti parlamentarni put Prijedloga Zakona o porezu na dohodak FBiH i kako će ovaj zakon uticati na ostvarenu zaradu freelancera u FBiH.


Pogrebne usluge: Za davanje informacija o Cvijanovoj sahrani nemamo odborenje porodice - Politički.rs\nPogrebne usluge: Za davanje informacija o Cvijanovoj sahrani nemamo odborenje porodice\nU odgovoru agenciji Beta, „Pogrebne usluge“ navode da ih u tome obavezuje i poštovanje Zakona o zaštiti podataka o ličnosti, prenosi Danas.\nViše tužilaštvo je saopštilo da shodno svojim ovlašćenjima predviđenim zakonikom o krivičnom postupku, nalaže obdukcije u svakom slučaju kada okolnosti pod kojima je smrt nastupila ne isključuju mogućnost da je smrt nastupila u vezi sa eventualnim izvršenjem krivičnog dela, a obdukcija je obavezna ukoliko je identitet leša nepoznat.\n„U praksi su to situacije kada policija obavesti dežurnog zamenika javnog tužioca da je preminulo lice srednje/mlađe životne dobi, a čije telo je pronađeno van njegovog prebivališta ili zdravstvene ustanove, pri čemu poznate činjenice u pogledu zdravstvenog stanja lica ne ukazuju jasno da je smrt posledica njegovog narušenog zdravstvenog stanja ili se radi o događaju koji je posledica pada sa visine, samoubistva, utopljavanja i slično“, saopšteno je iz tužilaštva.\nPrintscreen YouTube/ TV Marš\n„Dežurni tužilac je po službenoj dužnosti naložio obdukciju leša, zajedno sa toksikološkom analizom, kako bi se utvrdio identitet preminulog lica i uzrok smrti. Nakon dostavljanja izveštaja policije i obdukciomg zapisnika, sa toksikološkim analizama, utvrđen je identitet preminulog – Vladimir Cvijan (1976), koji je preminuo usled utopljavanja“, navelo je tužilaštvo.\nSaopšteno je da na telu pokojnog advokata i bivšeg funkcionera Srpske napredne stranke (SNS) nisu pronađeni tragovi koji bi ukazivali na mehaničke povrede, „a iz rezultata toksikološkiih analiza moglo se zaključiti da ne postoje osnovi sumnje da je izvršeno krivično delo“.\n„Kako nije postojala bilo kakva indicija koja bi ukazivala na izvršenje nekog krivičnog dela, predmet je arhiviran 2018. godine. Više javno tužilaštvo u Beogradu u proseku na mesečnom nivou naloži između 50 i 60 obdukcija u sličnim situacijama, radi utvrđivanja uzroka smrti i identiteta preminulih lica“, saopšteno je iz tužilaštva.\nPrethodnog dana na društvenim mrežama pojavile su se nepotvrđene informacije da je telo Vladimira Cvijana kremirano 19. januara 2018. godine na groblju Lešće.\nMargetić: Cvijan MI JE DAO DOKUMENTA o finansijskom dogovoru Karića i srpskih vlasti o odbacivanju optužnica! Imao je sva dokumenta o prebacivanju “kiparskih para” u Saudijsku Arabiju… (VIDEO)\nTagged: POGREBNO PREDUZEĆE, PORODICA, SAHRANA, VLADIMIR CVIJAN


Test za postporođajnu depresiju - Zena.rs\nBritanski naučnici tvrde da su osmislili jeftin i efikasan test koji će budućim majkama razrešiti dilemu da li ih posle porođaja čeka težak i depresivan period. Rezultati testa omogućiće ženama da rano dobiju tretman, protiv stanja u koje zapadne svaka sedma žena nakon porođaja.\nPostporođajna depresija je vrlo ozbiljno stanje, koje u ekstremnim slučajevima može da ima i tragične\nposledice, pa su tako neke žene sa ovim problemom oduzimle sebi život ili ubijale svoju novorođenčad.\nPrvi test za utvrđivanje ovog stanja mogao bi da bude u širokoj upotrebi već za pet godina, a on\nfunkcijoniše tako što se u ranoj trudnoći ženama uzima krv, čija analiza pokazuje da li buduće majke\nimaju gen koji bi ih svrstao u rizičnu grupu za postporođajnu depresiju.\n- Vrlo je važno da u ranim fazama identifikujemo žene koje mogu biti sklone ovom poremećaju,\npošto u tom slučaju možemo da im pomognemo i pripremimo ih za stanje koje ih čeka. Kao i\nza druge bolesti i ovde je bitno primetiti je na vreme, jer se tako uvećavaju šanse za uspešan tretman. Postporođajna depresija se u većini slučajeva može rešiti prevencijom- rekao je Dimitris Gramatopulus sa univerziteta na kome su ispitivanja ovog testa izvršena.\nUprkos tome što desetine hiljada žena dobije ovu bolest svake godine, majke dobijaju pomoć tek kada im simtomi, kao što je nedostatak apetita, tuga, nervoza, osećanje bezvrednnosti i slično, postanu vrlo ozbiljni. Njihovoj deci u ovom periodu može nedostajati pažnje i topline, što može da dovede do toga da kasnije imaju probleme u učenju i pažnji.\nIstraživači veruju da će sama mogućnost testiranja, ohrabriti žene da i same iniciraju proveru gena koji bi mogao da izazove postporođajnu depresiju. Lekari bi ako se utvrdi da je ženna pod rizikom od ovog stanja mogli da rade psihološku pripremu, da i pre rođenja zakažu neophodne preglede nakon porođaja, ili preporuče trudnice više fizičkih aktivnosti, koje su jedan od najboljih načina da sami sebi pomognemo u borbi protiv depresije.\nU ekstremno rizičnim slučajevima na lekarima bi bila odluka da li da ženu već u trudnoći stave na\nterapiju antidepresivima. Poznato je da u drugom stanju ovi lekovi nikako nisu preporučljivi, pa bi zato lekari u ovom slučaju morali da budu sigurni da je svaki rizik od negativnog dejstva leka, manje opasan nego posledice koje bi postporođajna depresija imala na majku i dete. Nakon porođaja majke bi nastavljale sa uzimanjem antidepresivima čak i ako doje decu. Britanska državna organizacija za brigu o deci i porodiljama, razmatra ovaj test i najavljuje detaljnija istraživanja, koja bi trebalo da u naprednijim naučnim uslovima potkrepe nalaze profesora gramatopulusa i njegovog tima, a da bi ovaj test počeo da se primenjuje, sve treba logistički i pažljivo pripremiti, počevši od medicinskog osoblja, preko opreme do organizacije promena u zdravstvenom sistemu.


Pandemija uživo: U Francuskoj i Španiji pada broj umrlih - Sputnjik Srbija\n20:49 04.04.2020 (osveženo 23:50 04.04.2020) Preuzmite kraći link\nDirektor Infektivne klinike u Beogradu dr Goran Stevanović izjavio je da je još pet osoba preminulo od posledica virusa korona, čime je broj umrlih u Srbiji povećan na 44.\nTestiranje prototipa vakcine protiv virusa korona koje se sprovodi na miševima, lasicama i nižim primatima biće završena do kraja aprila, a u junu će početi i testiranja na ljudima, saopštio je generalni direktor Naučnog centra za virusologiju i biotehniku „Vektor“ Rinat Maksutov, prenosi televizija „Rusija 1“.\nCrna Trava na jugu Srbije jedna je od opština iz kojih je iseljavanje bilo najveće. Ovo mesto, iz kog se nekad odlazilo, postalo je mesto u koje se dolazi, a broj stanovnika se duplirao od izbijanja epidemije korone.\nEpidemiolog Predrag Kon kaže da se ove i sledeće nedelje očekuje vrhunac epidemije i navodi da sada ne držimo konce u svojim rukama, jer ne može da se prati ko je od koga zaražen.\nDržavljani Srbije od jutros se okupljaju na moskovskom aerodromu „Šeremetjevo“, odakle će zbog situacija sa pandemijom virusa korona avionom „Er Srbije“ danas biti vraćeni u Srbiju. Istim letom biće poslati i respiratori, zaštitne maske, rukavice i naočare - donacija srpske dijaspore.\nSpecijalista za internu medicinu, turski lekar Arzu Akgjul saopštio je da voda igra važnu ulogu u borbi protiv mnogi bolesti, pa i virusa korona, preosi list „Sozđu“.\nSvih jedanaest ruskih aviona Il-76 sleteli su u Srbiju kako bi pružili pomoć u borbi protiv virusa korona, prenosi pres-služba Ministarstva odbrane Rusije.


Ministar Džindić traži dodatno sniženje cijene plina\nIz Federalnog ministarstva energije, rudarstva i industrije danas su saopćili da federalni ministar Nermin Džindić traži od snabdjevača plinom da cijena ovog energenta domaćinstvima od 1. januara ove godine bude snižena za 15 posto. Na taj način bi, umjesto dosadašnjeg iznosa od 640 KM za 1.000 metara kubnih, njegova cijena bila snižena na 550 KM.\nObjavljeno 06.01.2016 14:34\nOvaj zahtjev ministar Džindić je iznio na jučerašnjem sastanku, održanom u sjedištu Vlade FBiH u Sarajevu, s predstavnicima “BH-Gasa”, “Sarajevogasa” i “Toplana”.\nIako je Uprava “BH-Gasa” tražila da nova cijena plina bude 600 KM, iz ovog ministarstva naglašavaju da je ovaj zahtjev odbijen jer je, prema svim pokazateljima, moguće i realnije veće sniženje cijena.\nNa jučerašnjem sastanku dogovoreno je da će Federalno ministarstvo, na sljedećoj sjednici Vlade FBiH, predložiti imenovanje novog Nadzornog odbora “BH-Gasa” koji će, u skladu sa zakonskim ovlastima i zahtjevom ovog ministarstva, donijeti odluku, koju će potvrditi Federalna vlada, da cijena plina bude 550 KM, saopćeno je iz Fedeeralnog ministarstva energije, rudarstva i industrije.


To je radionica koja će biti posvećena devojkama od 13 do 19 godina, učenicama završnih razreda osnove škole, srednjoškolkama i onima koje su tek otpočele studiranje. Odlična je prilika da se proba nešto novo, probudi interesovanje, pa čak i usmeri ka školovanju u određenom smeru. Ovde će napraktičannačinuzsvojementoreimentorke, anesamokrozpriču, videtijedanodsegmenataprogramiranja, ikakotoizgledakadnakrajudanauspeš danapraviš svojblogiliwebstranu.\nBroj mesta na radionici je ograničen, a prijave će biti otvorene do popunjavanja kapaciteta. Kako bi učestvovale na radionici, potrebno je da polaznice ponesu svoj laptop. Sve zainteresovane mogu da se prijave putem linka: http://bit.ly/2qrpB81, koji će biti aktivan do popunjavanja kapaciteta.\nZa dodatne informacije posetite http://railsgirls.com/beograd ili našu FB stranu..


Mur: Lokalni izbori u BiH prioritet\n"Nadam se da će mnogo ljudi učestovavati na izborima", rekao je Mur\nŠef Misije OEBS u Bosni i Hercegovini Dzonatan Mur ocenjuje da su lokalni izbori u BiH prioritet za tu zemlju u ovom trenutku i nada se da će što veći broj građana izaći na izbore i demokratskim putem izabrati lokalno rukovodstvo.\n"Nadam se da će sutra mnogo ljudi učestovavati na izborima", rekao je Mur.\n"To je posebno važno na lokalnom nivou", podvukao je Mur.\n"Lokalni funkcioneri su posebno odgovorni prema svojim sugrađanima", naveo je Mur.\n"Najbolji dokaz toga biće izlaznost na lokalnim izborima sutra. Što se mene tiče, to je ovih dana najvažnija tema u BiH", istakao je Mur.\nU Bosni i Hercegovini sutra će biti održani lokalni izbori, na kojima pravo glasa ima 3.263.906 birača.


Kako pokazuje studija makroekonomskih kretanja Ministarstva finasija za period od januara do novembra 2018. godine, najveći izvoznik više nije FCSA Srbija iz Kragujevca, već HBIS grupa Iron & steel.\nSrbija je u svet u prvih 11 meseci 2018. izvezla čelika u vrednosti 749,5 miliona evra, dok je izvoz Fijatovih automobila iznosio 714,1 milion evra.\nPrema istim podacima, na trećem mestu je NIS sa 465 miliona evra. Četvrti je "Tigar tajers" iz Pirota, koji je u svet poslao automobilske gume i druge proizvode sa ukupnom vrednošću 388,9 miliona evra.\nPeta je kompanija "Robert Boš", čiji se izvoz meri sa 241,5 miliona evra.\nŠesta je "Petrohemija" sa 213,7 miliona, a za njom slede "Tetra Pak" (208,5), "Grundfos Srbija" iz Inđije sa (203,6), RTB Bor (181,1), "Jura" (180,8), "Hemofarm" (175, 9).\nTokom 2018. godine izvoz iz smederevske železare bio je veći 39,6 odsto nego 2017. godine.\nOdnosno, izvezli su više robe za čak 212,7 miliona evra.\nNajveći spoljnotrgovinski partneri su Nemačka i Italija na koje otpada 24,6 odsto ukupnog izvoza.\nOd januara do novembra 2018. izvoz u EU povećao se za 940 miliona evra.\nIzvoz čelika veći je od izvoza automobila\nUkupno, od januara do novembra iz Srbije je izvezeno robe u vrednosti 15,1 milijardi evra, a uvezeno oko 20 milijardi.\nRast proizvodnje čelika u Srbiji je evidentan a ovih dana je u žiži javnosti i moguće uvođenje kvota EU za čelik koji dolazi iz Srbije.\nPredsednik EK Žan-Klod Junker obavestio je predsednika Srbije Aleksandra Vučića pre dva dana da predložene zaštitne mere EU na uvoz čelika neće imati značajan uticaj na nas.\nKomesar za proširenje EU Johanes Han kaže da je EU morala da zaštiti tržište od nesrazmernog uvoza čelika, ali da veruje da će biti nađeno rešenje za Srbiju.\nRepublički zavod za statistiku (RZS), saopštio je nedavno da podatak o rastu proizvodnje sirovog čelika u Srbiji od 38,9 odsto, u periodu januar-novembar 2018. godine, koji je objavila Svetska asocijacija za čelik, ne korespondira sa zvaničnim podacima RZS-a.\n"Na osnovu izveštaja IND1 - Mesečni izveštaj industrije, koji dobija Republički zavod za statistiku od kompanija, za period januar-novembar 2018. godine u odnosu na isti period 2017. godine, "Proizvodnja osnovnih metala" pokazuje rast od 13,1 odsto", navodi se u saopštenju RZS-a.


PREDSEDNIK VUČIĆ POZVAO KRIVOKAPIĆEVE ĆERKE U SRBIJU: Dobrodošle ste, garantujem vam punu i svaku vrstu bezbednosti. Osvrnuo se i na pitanje o ambasadi u Tel Avivu – UDARNA VEST . rs\nPredsednik Srbije Aleksandar Vučić prokomentarisao je danas aktuelnu situaciju u Crnoj Gori, a između ostalog dotakao se i tema o Zdravku Krivokapiću i navodno ugroženoj bezbednosti njegovih ćerki u Srbiji.\nOn je nakon ceremonije obeležavanja završetka radova na konstrukciji Kule Beograd upitao predstavnike vlasti u Crnoj Gori da li je Srbija „nečim loše zadužila“ tu zemlju, osim što joj je donirala vakcine protiv korona virusa.\nPredsednik je zatim i osudio napad na ćerke Zdravka Krivokapića i istakao da im garantuje punu bezbednost.\n– Apsoltno sam protiv napada na porodicu, ne Krivokapićevu samo, nego svačiju. Pustite decu, nisu kriminalci, ostavite decu. Što se mene tiče, ne samo saopštenjem MUP-a, punu bezbednost garantovaćemo Krivokapićevim ćerkama, ali trebalo je da znate da to kažete državnim organima ovde, a ne da pravite predstavu za javnost i pišete po crnogorskim medijima. Ničim nisu bile ugrožene. Pozivam te devojke, one su uvek dobrodošle, garantovaćemo im svaku vrstu bezbednosti. Srbija je zemlja dobrih domaćina i takve stvari ne smeju da se dešavaju – istakao je predsednik Vučić.\nPredsednik Srbije Aleksandar Vučić izjavio je danas, na pitanje novinara da li će i kada biti preseljena ambasada Srbije iz Tel Aviva u Jerusalim, pošto za to danas ističe rok predviđen Vašingtonskim sporazumom, da je Izrael u međuvremenu priznao nezavisnost Kosova i da ćemo postupiti u skladu sa interesima Srbije, koji su promenjeni od trenutka priznanja Kosova od strane Izraela.\nKaže da je Izrael u međuvremu priznao Kosovo, kao i da mi razgovaramo o tome i sa Amerikancima.\n„I nemojte da se sekirate za poziciju Srbje. Mi ćemo u skladu i sa međuanronom javnim pravom, ali i sa interesima Srbije, a ti interesi su promenjeni od trenutka kada je Izreal prinao nezavisnost Kosova donositi odluke u budućnosti, poštujući prijateljstvo sa Izraelom, ali i poštujući i sebe. Ne možete da nam kažete – mi s,o priznali nezavisnost na delu vaše teritorije, a vi ajde izvolite zato što vas pritiskaju oni koji su i nas pritiskali, pa uradite to isto…“, kazao je Vučić.\naleksandarvucic, ambasada, izrael, srbija, Telaviv, Zdravkokrivokapic\nMISTERIJA PODZEMNIH JEZERA NA MARSU: Naučnici pokušavaju da odgonetnu zašto su tamo gde ne bi trebalo da budu\nUDARNA VEST! Delta soj registrovan u Srbiji


Ko zastupa interese građana | MEDIJA CENTAR BOR - Borski Info - centar - Gradjanska čitaonica Evropa\n27. juna 2013. suzana\tOstavite komentar\nOd avgusta 2012 CLJP – Niš i Birodi se bave slučajem u kome je osoba prijavila veći broj slučajeva zloupotreba i dobila status uzbunjivača od Agencije za borbu protiv korupcije. Nedavno je od strane Osnovnog javnog tuzilaštva u Nišu obaveštena da tuzilaštvo nije našlo osnova za pokretanje krivičnog postupka protiv bilo kog lica na osnovu njene prijave protiv odgovornih u instituciji u kojoj su se zloupotrebe dešavale. Za sve ovo vreme do ocene da je slučaj okončan, nju niko iz Tuzilaštva nije pozvao na razgovor. Ako se slučaj kome je Agencija za borbu protiv korupcije ukazala poverenje davanjem statusa uzbunjivača, o kome su izveštavali brojni mediji u regionu završava na ovaj način, šta se dešava sa slučajevima sa kojima javnost nije upoznata i koliko takvih slučajeva ima?\nUčitelj neznalica i njegovi komiteti i CZKD poslednje dve godine sarađuju sa radničkim grupama koje, pored pokretanja drugih postupaka, podnose i krivične prijave tuzilaštvu kako bi zaštitili svoja prava i imovinu svojih preduzeća opljačkanih u privatizaciji i stečaju. U slučaju preduzeća Trudbenik gradnja, tuzilac, koji ima diskreciono pravo da odlučuje šta je javni interes za postupanje po sluzbenoj duznosti, zaključio je da nema javnog interesa za gonjenje kupca koji je stavio pod hipoteku imovinu privatizovanog preduzeća za kredit koji je podigao za svoju matičnu firmu. Tuzilac je cenio samo da li je ispunjena procedura za podizanje kredita, a ne i da li je samim kreditom narušen javni interes u privatizovanom preduzeću. I u ovom i u brojnim sličnim slučajevima, tuzioci upućuju radnike da u privatnim parnicama dokazuju složene zloupotrebe u privredi, što je nemoguće bez skupih veštačenja eksperata različitih struka, vrhunskih advokata i drugih instrumenata nedostupnih opljačkanim radnicima. Često se dešava čak i da tuzioci u odgovoru propuste da navedu da podnosilac ima pravo na privatnu krivičnu tuzbu. Tek kada vlasti donesu političku odluku da tuzilaštvo uzme u rad neki slučaj zloupotrebe u privatizaciji, postupci se pokreću, ali ne radi zaštite i obeštećenja opljačkanih preduzeća i radnika. Istovremeno dok se hapse tajkuni i drzavni funkcioneri koji su im omogućili pljačku, opljačkana preduzeća odlaze u stečaj i bankrot.\nBudući da je drzava Zakonom o privatizaciji uzurpirala društvenu svojinu i preuzela upravu nad njom, i da su zbog zloupotreba u privatizaciji stotine hiljada građana Srbije ostali bez posla, kako je moguće da zaštita ove imovine nije javni interes, već da su krivični postupci za pljačku društvene imovine privatna borba radnika kojima je ta imovina oduzeta? Na koji način građani mogu da utiču na to da li u nekom predmetu postoji javni interes da tuzilaštvo vodi postupak po sluzbenoj duznosti?\nTrenutno u Srbiji ne postoji podzakonski akt (odgovarajući Pravilnik, unazad najmanje tri godine, nije usvojen od strane DVT koje bi bilo i nadlezno za njegovu primenu) na osnovu koga bi bila izvršena ocena rada tuzilaca. O opisanim slučajevima ne mogu da se izjasne ni Ministar pravde niti Ombudsman, jer bi njihovo izjašnjenje predstavljalo zadiranje u nezavisnost rada tuzilaštva.\nNa koji način se obezbeđuje makar minimalno poštovanje prava građana u prelaznom periodu do uspostavljanja kontrolnih mehanizama? Ko je za to nadlezan? Da li se poštovanje prava građana odlaze na neodređeno vreme, do uspostavljanja vladavine prava? Da li je u tom slučaju pravo građana u stvari suspendovano ali oni o tome nisu obavešteni? Da li neko zaduzen da prati usklađenost reformskih koraka u interesu građana? Šta bi bili jasni mehanizmi za utvrđivanje konkretne odgovornosti u okviru nadleznih organa u opisanim situacijama? Da li Strategija reforme pravosuđa nudi odgovore na postavljena pitanja?\nPrethodni članakJoš jedna pobeda srpskih juniora nad vršnjacima iz BiH 73:52Sledeći članakIsplata drugog dela novčane naknade


Gradonačelnik u poseti „Valiju“ - Kolubarski Info\nredakcija May 25, 2018\t1 Komentar\nU okviru obilaska velikih industrijskih pogona, koji posluju u Valjevu, gradonačelnik dr Slobodan Gvozdenović posetio je Fabriku čarapa i rublja „Vali“ u Beloševcu, gde je sa menadžmentom fabrike razgovarano o odnosima Grada i ovog velikog preduzeća.\nOva fabrika, koja radi u okviru Kompanije „Golden Lady“ iz Italije, zapošljava više od 1000 radnika. Gradonačelnik je u razgovoru sa direktorom Albertom Grasijem informisan da je poslovanje u Srbiji stabilno i da su zadovoljni uslovima u Valjevu.\n„Imao sam to zadovoljstvo da obiđem pogone i da se uverim da su uslovi rada iznad proseka. Prosečna plata u prozvodnji je za valjevske prilike i više nego zadovoljavajuća, što je za mene kao gradonačelnika, veoma bitno.\nRazgovarali smo o stvarima koje Grad može da učini za ovu veliku kompaniju, zahvalio mi se direktor Grasi što smo asfaltirali oko 3 kilometra puta kroz Beloševac do fabrike „Vali“. Razgovarali smo i o onome što ova kompanija može da učini za Grad, s obzirom na to da je ovo velika firma, koja pokazuje solidnu društvenu odgovornost, kada su u pitanju Grad i gradske manifestacije“, rekao je gradonačelnik nakon obilaska Fabrike „Vali“ i naglasio da će on lično sa saradnicima nastaviti i dalje sa obilaskom industrijskih postrojenja i svih onih kompanija koje su značajne za Grad.\n„Obilazićemo i manje i veće fabrike, kao i one koji su pretežno izvozno orijentisane i koji posluju u Valjevu. Mislim da ćemo za dva meseca imati pravu sliku šta je najbitnije u privredi Grada i šta je potrebno da se popravi, a da Grad i ovo gradsko rukovodstvo mogu da učestvuju u tome i da olakšamo ljudima poslovanje“, zaključio je gradonačelnik dr Slobodan Gvozdenović nakon obilaska jednog od najvećih privrednih subjekata na teritoriji grada Valjeva.\nTags: Beloševac, dr.slobodan gvozdenovic, fabrika Vali, kolubarksi portal, valjevo, www.kolubarski.info\nMay 28, 2018 - 12:36 pm\nBivši direktor Poleta je bio na razgovoru u Valiju pre više od godinu dana i dobio pozitivnu reakciju za ideju pasarele preko duplih traka kod Nove Pijace koju bi Valy finansirao u zamenu za reklamni prostor na istoj što bi pokazalo i društvenu odgovornost ove firme kroz doprinos u bezbednosti pešaka. Bilo bi korisno da gradonačelnik završi realizaciju te ideje zbog nekoliko stotina zaposlenih na Novoj Pijaci i time spreči dugogodišnje osipanje radnih mesta na ovom prostoru.\nPreduzetnik sa Nove Pijace.


Uhapšeno osam osoba u BiH i Hrvatskoj zbog krijumčarenja migranata\nMigranti u šumi u BiH u blizini granice sa Hrvatskom\nZajedničkom akcijom Agencije za istrage i zaštitu (SIPA) Bosne i Hercegovine i Ureda za suzbijanje organizovanog kriminala i korupcije (USKOK) iz Hrvatske uhapšeno je osam osoba osumnjičenih za organizirano krijumčarenje i transport migranata sa područja Turske preko zemalja Zapadnog Balkana do Italije, saopšteno je iz Tužilaštva BiH.\nDržavna agencija za istrage i zaštitu (SIPA) na području Unsko-sanskog kantona uhapsila je četiri osobe i izvršila pretres na 5 lokacija, potvrdio je za Radio Slobodna Evropa portparol SIPA-e Luka Miladinović.\n‘’Sa kolegama iz Hrvatske proveli smo ovu akciju hapšenja članova organizovane kriminalne grupe koja se duži vremenski period bavila krijumčarenjem migranata iz Bosne i Hercegovine preko Hrvatske ka drugim zemljama Evropske unije’’, kazao je za RSE Miladinović.\nIz Tužilaštva BiH navode da su za krijumčarenje počinitelji uzimali veće novčane iznose kao nezakonitu imovinsku korist.\nDodaju i da su sve organizirali do detalja povezanih sa smještajem, ilegalnim transportom i krijumčarenjem migranata preko državnih granica, u kojem lancu su migrante na određenom području preuzimali pripadnici krijumčarskog lanca, koji bi ih transportirali dalje prema konačnom odredištu.\nTužilaštvo BiH podiglo optužnicu zbog krijumčarenja migranata\nOva operacija, kako je navedeno, jedna je od najopsežnijih regionalnih akcija u borbi protiv ilegalnih migracija i krijumčarenja migranata, koje su provedene u 2020. godini.\nBiH: Podignuta optužnica protiv tri osobe zbog krijumčarenja migranata\nInače, prema podacima Ministarstva sigurnosti BiH, u toku protekle dvije godine u BiH je registrovano više od 60.000 migranata i izbjeglica. Više od 5.000 njih smješteno je u privremene prihvatne centre u BiH.\nTužilaštvo BiH podiglo optužnicu protiv 10 osoba zbog organizovanog krijumčarenja migranata


Kako do bržih web aplikacija - 28. februara u Novom Sadu\nHari je pre par godina predavao na 27. DaFED meetupu i to je po oceni mnogih posetilaca bilo jedno od najboljih predavanja koje je DaFED organizovao tokom svojih pet i po godina postojanja. Inače, Hari Roberts je Google Developer Ekspert koji dolazi iz Velike Britanije, a njegova lista klijenata uključuje Google, Unilever i Ujedinjene nacije.\nPored toga, Roberts je nagrađivani konsultant za front-end arhitekturu, koji pomaže organizacijama i timovima širom planete da planiraju, grade i održavaju korisničke interfejse. Tokom svog predavanja, Hari će govoriti o važnosti brzine sajtova, kao i o tome koliko je to sve važno za poslovanje i za krajnje korisnike.\nPrisustvo na događaju besplatno, prijavite se na vreme\nSa sve većim brojem tržišta u razvoju koja se pojavljuju na Internetu, dolazimo do tačke gde se susreću sporije konekcije i sve teži sajtovi, dok će pomenuti predavač govoriti o tome šta ova tržišta tačno znače za poslovanje i kako se kretati u pravom smeru.\nIz organizacije napominju da je prisustvovanje na DaFED okupljanjima besplatno za sve zainteresovane, ali je zbog ograničenog kapaciteta prostora potrebno da svoje prisustvo potvrdite na zvaničnom sajtu ovog događaja.


Kako da odlučim koji upravljački programi su bezbedni za instalaciju?\nKada povežete nov hardverski uređaj sa računarom, Windows pokušava da pronađe i instalira softverski upravljački program za taj uređaj. Ponekad možete videti obaveštenje da upravljački program nije potpisan, da je promenjen nakon potpisivanja ili da Windows ne može da ga instalira. Uvek možete da odlučite da li ćete instalirati upravljački program koji nije potpisan ili je promenjen.\nPotpisani upravljački program jeste upravljački program uređaja koji sadrži digitalni potpis. Digitalni potpis je elektronski bezbednosni znak koji može da ukazuje na izdavača softvera, kao i na to da li je neko promenio upravljački program nakon potpisivanja. Ako je upravljački program potpisao izdavač koji je potvrdio svoj identitet kod autoriteta certifikata, možete biti sigurni da upravljački program potiče od tog izdavača i da nije bio izmenjen.\nWindows će vas upozoriti jednom od sledećih poruka ako upravljački program nije potpisan, ako ga je potpisao izdavač koji nije potvrdio svoj identitet kod autoriteta certifikata ili ako je izmenjen nakon potpisivanja i izdavanja:\nWindows ne može da verifikuje proizvođača ovog softvera upravljačkog programa\nOvaj upravljački program nema digitalni potpis ili je potpisan digitalnim potpisom koji nije potvrđen kod autoriteta certifikata. Ovaj upravljački program bi trebalo da instalirate samo ako ste ga dobili na originalnom disku proizvođača ili od administratora sistema.\nUpravljački program nije digitalno potpisao provereni izdavač. Upravljački program je možda izmenjen tako da sadrži zlonamerni softver koji bi mogao da naudi računaru ili ukrade informacije. U retkim slučajevima legitimni proizvođači menjaju pakete upravljačkih programa nakon digitalnog potpisivanja. Upravljački program koji nije potpisan bi trebalo da instalirate samo ako ste ga dobili na originalnom disku proizvođača.\nNažalost, ne postoji pouzdan izvor informacija koji ukazuje na to ko je izdao nepotpisani upravljački program. Svako može da promeni sadržaj nepotpisanog upravljačkog programa. Originalna verzija nepotpisanog upravljačkog programa možda zaista potiče od proizvođača uređaja, ali, ako upravljački program nije potpisan, neko ga je možda promenio. Ne postoji način da znate da li je on promenjen u zlonamerne svrhe. Većina proizvođača sada digitalno potpisuje upravljačke programe koje kreira pre njihovog puštanja u javnost.\nWindows zahteva digitalno potpisan upravljački program\nUpravljački program kojem nedostaje važeći digitalni potpis ili koji je promenjen nakon potpisivanja ne može da bude instaliran u 64-bitnim izdanjima operativnog sistema Windows. Ovu poruku ćete videti samo ako pokušate da instalirate takav upravljački program u 64-bitnom izdanju operativnog sistema Windows.\nAko vidite neku od ovih poruka pri pokušaju instaliranja upravljačkog programa, trebalo bi da posetite Veb lokaciju proizvođača da biste dobili digitalno potpisan upravljački program za svoj uređaj.


SSP za svakoga - Европейская служба внешних связей\nЕСВС > 404 > SSP za svakoga\n11/10/2016 - 10:45\nŠta je potrebno da znate o Sporazumu o Stabilizaciji i Pridruživanju između EU i Kosova\nU aprilu 2016. na snagu je stupio Sporazum o stabilizaciji i pridruživanju (SSP) između Evropske unije (EU) i Kosova. To je naš prvi ugovorni odnos i važan korak za Kosovo na putu ka EU. Ovo je veliko postignuće za Kosovo.\nSporazum nije samo politički dokument visokog nivoa namenjen institucijama i političarima. Ovim sporazumom je dogovoren proces za podršku istinskim reformama koje će uticati na mogućnosti i živote građana.\nKako se SPP bude postepeno primenjivao, što će zahtevati stalnu posvećenost i napore od strane kosovskih političara i javnih institucija, trebalo bi da uslede i promene u kvalitetu života. Na primer, to podrazumeva jačanje pravosudnog sistema, poboljšanje poštovanja i zaštite ljudskih prava, jačanje demokratskih institucija, veći i garantovani pristup evropskim tržištima, poboljšanja u kvalitetu i standardu proizvoda sa Kosova kako bi bili privlačniji potrošačima širom tržišta EU, kao i podršku napretku u pravcu tržišne ekonomije.\nDa bi ovaj odnos u potpunosti iskorišćen, svaki građanin Kosova može da doprinese na sopstveni način – kao građani koji drže političare odgovornim za ono šta su dogovorili u okviru SSP, i kao privrednici koji imaju koristi od mogućnosti koje nudi SSP.\nNadamo se da će Vam ova publikacija objasniti kako će se odnos Kosova sa EU produbiti zahvaljujući SSP kako biste mogli aktivno da radite ili čak bolje razumete proces kojim se Kosovo približava EU.\nJanjevo a place withstanding the testament of time\nFourth edition of the Kosovo Sustainable Development Week launched


Privremeni uvoz automobila sa stranim registarskim oznakama\nU okviru emisije SAT koja se bavi temama iz oblasti saobraćaja, automobilizma i turizma 4. aprila 2021. godine emitovan je i prilog o važećim propisima prilikom privremenog uvoza vozila sa stranim registarskim oznakama.\nNovinarska ekipa emisije SAT pokušala je da dođe do detaljnih odgovora na pitanja ko ima prava da upravlja takvim vozilom, kada se možete naći u prekršaju, kao i kakav može biti ishod prekršajnih postupaka. Pojedina pitanja su bila upućena i Upravi carina, pa su i odgovori na njih citirani u pomenutom prilogu.\n''Uprava carina kaže da vozila sa stranim registarskim oznakama koja se privremeno uvoze u naše carinsko područje nakon šest meseci moraju da napuste Srbiju. Toliko traje rok za okončanje postupka privremenog uvoza u skladu sa našim carinskim propisima, ali i sa Međunarodnom konvencijom o privremenom uvozu, čiji je potpisnik i naša zemlja. Posle šest meseci od dana ulaska u Srbiju takvo vozilo zatečeno u saobraćaju na našim putevima postaje predmet carinskog prekršaja, u smislu da nije uredno prijavljeno carinskom organu kao roba koja se unosi u carinsko područje radi sprovođenja odgovarajućeg carinskog postupka. Takođe vozilo može biti oduzeto i ako se koristi za prevoz druge robe koja je predmet carinskog prekršaja ukoliko vrednost krijumčarene robe prelazi jednu trećinu vrednosti vozila. Zatim kada je samo vozilo namenski prerađivano za krijumčarenje, pa ima neku tajnu pregradu ili kada je uvezeno sa neispravnim papirima i falsifikovanim brojem šasije. I konačno, vozilo se tretira kao predmet carinskog prekršaja čak i ako se naknadno ustanovi da za njega nisu plaćene sve propisane uvozne dažbine. U svim navedenim slučajevima policija oduzima vozilo do okončanja prekršajnog postupka'', navodi se u citiranom delu odgovora Uprave carina.\nEkipa emisije SAT je nastavila da istražuje kako dalje teče postupak, što ih je dovelo i do sagovornika u Prekršajnom sudu, jer je sud taj koji odlučuje šta će se dalje dešavati sa vozilom i da li će ono biti vraćeno vlasniku ili će biti trajno oduzeto.\nGospodin Đuro Pavlica, zamenik predsednika Prekršajnog suda u Beogradu, je na pitanje kako donose konačnu odluku rekao da sudbina vozila zavisi od ishoda prekršajnog postupka.\n''Ukoliko se utvrdi u prekršajnom postupku da je učinilac učinio prekršaj i odluka bude pravosnažna, u tom slučaju trajno se oduzima vozilo. U slučaju da lice protiv koga je podnet zahtev za pokretanje prekršanog postupka bude oslobođeno, po pravilu vozilo se vraća vlasniku vozila'' i dodao da oduzimanje vozila nije predviđeno u slučajevima kada nije učinjen carinski, već saobraćajni prekršaj.\nNaime, na pitanje novinara šta se dešava sa vozilom koje je oduzeto nekome zbog nedozvoljenog upravljanja automobilom koji je registrovan u inostranstvu, sagovornik iz Prekršajnog suda je potvrdio da je u tom slučaju učinjen prekršaj koji je propisan Zakonom o bezbednosti saobraćaja na putevima i u tom slučaju se izriče samo novčana kazna u iznosu od 20.000 do 40.000 dinara ili alternativna kazna zatvora u trajanju do 30 dana.\nKada, međutim, sud ustanovi da carinski prekršaj zaista postoji, kazna se ne ogleda samo u oduzimanju vozila, već i u novčanoj kazni u iznosu od jednostrukog do četvorostrukog iznosa vrednosti samog vozila. Novinar u prilogu konstatuje da kazne za carinski prekršaj mogu biti ogromne, čime se poručuje da će oni koji pokušaju da prevare državu to morati skupo da plate.\nNa kraju priloga se međutim postavlja se pitanje zašto se onda u praksi događa da policija oduzme vozilo sa stranim registarskim oznakama i kad ono uopšte nije predmet carinskog prekršaja, ali kako autor navodi, do tog odgovora nisu mogli da dođu jer im iz MUP-a nije odgovoreno.


Predsednik Thaçi: Srpska država je izvršila genocid u Ljubeniću - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi: Srpska država je izvršila genocid u Ljubeniću\nPriština, 1. aprila 2019. godine – Predsednik Republike Kosovo Hashim Thaçi učestvovao je na ceremoniji obeležavanja 20. godišnjice masakra u Ljubeniću, gde je masakrirano 80 ljudi, obuhvatajući starce, žene i decu.\nU svom govoru, predsednik Thaçi je rekao da je mart 1998. i 1999. godine mesec herojstva borbe Jasharijevih, herojstva borbe u Glođanima, kao i mesec kada je započeto NATO bombardovanje protiv srpske vojske i policije.\nAli, prema njegovom mišljenju, tokom ovog perioda srpska država je učinila mnogobrojne masakre svuda po Kosovu.\n„Svakoga dana smo svuda po Kosovu, kako bismo se prisetili palih za slobodu, mučenika i palih boraca. Bili smo zajedno sa premijerom u Maloj Kruši i u Velikoj Kruši, prisetili smo se palih boraca u Celini, Beloj Crkvi i drugim naseljima svuda po Republici Kosovo, i narednih dana ćemo se prisećati, kao što to se i danas prisećamo mučenika i palih boraca u Ljubeniću i okolini“, rekao je on.\nPredsednik Thaçi je istakao da to nisu samo imena naselja u geografskom smislu, već su simbol zločina koje je izvršila srpska država na Kosovu protiv civilnog stanovništva, u vreme kada je nasilno proterala 800 hiljada Albanaca sa Kosova i ubila preko 13 hiljada albanskih civila.\nPrema njegovom mišljenju, ubijeni samo iz jednog razloga, samo zato što su bili Albanci, samo zato što su želeli slobodu, što su želeli ono što su zaslužili svi ostali civilizovani narodi.\n„U Ljubeniću su ubijeni vaši voljeni, vaši članovi porodica, vaši rođaci. Ubijeni su u cvetu mladosti, deca, bebe od 18 meseci, 7 godina, ubijene su trudne žene, ali je konstatovano jedno, da Srbija može da ubija civile, ali da ne može da ubije ideal slobode i nezavisnosti Kosova“, istakao je on.\nPred porodicama palih boraca, mučenika, predstavnika institucija, predsednik Thaçi je rekao da shvata i da oseća bol koji porodice preživljavaju svakoga dana. „Shvatam i osećam vaše suze za vašim voljenima, ali koliko je ovaj masakr tragičan, jedan od najužasnijih države Srbije u Ljubeniću, u isto vreme moramo ostati dostojanstveni, sa integritetom i ponosni na našu slavnu prošlost“, dodao je on.\nNa samom kraju, predsednik Thaçi je rekao da je srpska država izvršila sistemsko nasilje na Kosovu, izvršila je genocid na Kosovu. Prema njegovom mišljenju, ono što je ipak veoma bitno, mi smo dobili bitku, stekli smo slobodu, zemlja je oslobođena, zemlja je nezavisna.


Romi obilježavaju praznik Aliđun\nRomi u subotu obilježavaju praznik Aliđun koji je za njih značajan, jer sumiraju rezultate koje su ostvarili tokom ljeta te počinju pripreme za zimu.\nPredsjednik Udruženja Roma "Euro Rom" iz Tuzle Nedžad Jusić podsjeća u izjavi za Agenciju Fena da je romski narod nomadski te da zbog tradicije i načina života za njih postoje dva godišnja doba - ljeto i zima.\n"Ljeto počinje 6. maja i završava 2. augusta, kada slavimo Aliđun", pojašnjava Jusić.\nNavodi da se 6. maja kreće s čergom "za posao, rad, pribavljanje određenih sredstava kako bi se moglo živjeti i raditi, a 2. augusta se vraća na odredište gdje će se prezimiti".\n"To je jedan vrlo važan datum za Rome. To je i porodični praznik kad se okuplja rodbina. Šestog maja ode svako na svoju stranu, a 2. augusta se okupljaju i pravi se presjek ljeta, da se vidi kakva je bila godina, da li je bila dobra, da li se zaradilo dovoljno da može biti tokom zime i da li je bilo nekih poteškoća u toku te godine", kaže Jusić.


Fiat El zero sledeće godine Fiat El zero sledeće godine – MOTOR blog\nFiat El zero sledeće godine\nU fabrici Fijat automobili Srbija u utorak je počela probna proizvodnja novog modela vozila “el zero”, a za proleće naredne godine najavljen je početak serijske proizvodnje, rekao je u Kragujevcu predsednik Srbije Boris Tadić.\nNakon obilaska novih pogona fabrike Fijat automobili, Tadić je novinarima rekao da je menadžment Fijata potvrdio da će serijska proizvodnja novog modela početi na proleće.\n“Impresioniran sam tehnologijom koja će biti primenjena u proizvodnji, imamo iskorak u tehnološkom smislu, motor je biljantan, fantastičan čuvar energije, čuva ljude i od buke, a obezbedjuje i različite modifikacije automobila u budućnosti”, rekao je Tadić.\nOn je ocenio da Srbija mora da se industrijalizuje, pripremi za krizne udare i da iskustvo sa Fijatom pokuša da iskoristi na valjan način, da osnaži privredu, da lakše izgura finansijske nedaće koje pogadjaju čitav svet.\nFiat El zero sledeće godine was last modified: December 14th, 2011 by Goran Aničić\nFiat El Zero\nUlaganje Fiat-a najveća grinfild investicija u poslednjih 20 godina


Stano: Briselski dijalog glavna platforma za Srbiju i Kosovo - European Western Balkans\nBEOGRAD – Portparol Evropske službe za spoljno delovanje Peter Stano izjavio je da ne želi da spekuliše šta će se dogoditi u Vašingtonu tokom sastanka Beograda i Prištine, ali da je briselski dijalog glavna platforma za Srbiju i Kosovo i da je cilj da se približe konačnom dogovoru i napreduju na evropskom putu.\nUpitan da li se odvijaju dva paralelna procesa pregovora u Briselu i Vašingtonu, on je rekao da su interpretacije slobodne ali da EU posreduje u dijalogu dve strane od početka i da pozitivno vide sve što će stvari pomeriti ka napred.\nPrema njegovim rečima, EU i SAD imaju zajedničke interese na Zapadnom Balkanu.\n“Želimo da pomognemo stabilizaciju u regionu. Budućnost ovih zemalja je evropska”, poručio je Stano.\nEvropska služba za spoljne posloveKosovoPeter StanoSADSrbija


Podrška obnavljanju biznisa za brži rast privrede\nTanjug 11. decembra 2020. 12:31\nBEOGRAD – Više od 70 kompanija i privrednika iz Srbije prošlo je u okviru međunarodnog projekta „Druga šansa“ obuku sa mentorima i dobilo podršku i savet kako da ponovo pokrenu biznis nakon neuspeha u prvom pokušaju, saopštila je Privredna komora Srbije.\nProjekat realizuje Privredna komora Srbije sa partnerima iz Dunavskog regiona s ciljem da se pomogne privrednim subjektima koji su u procesu restrukturiranja ili stečaja ili su suočeni sa drugim problemima u poslovanju, navodi se.\n„Prema podacima Small Busineš Administration (SBA), svega polovina privrednih subjekata preživi prvih pet godina, a samo trećina dođe do jedne decenije poslovanja. Ipak, ohrabruje činjenica da je gotovo svaki uspešan privrednik prethodno barem jednom bio neuspešan iz bilo kog razloga“, izjavila je rukovodilac Centra za programe podrške privredi, i mikro, malim i srednjim preduzećima Tamara Dunđerović.\nDodala je kako ponovno pokretanje poslovanja nije lako, a namera PKS-a je da kroz „Drugu šansu“ pomogne posrnulim firmama i da ih ohrabri da ponovo pokrenu biznis.\nPKS nudi edukativnu mentoring uslugu koja je usmerena na podizanje kapaciteta firmi, utvrđivanje greške i razumevanje šta je do nje dovelo, kao i na redefinisanje strategija poslovanja, kako bi se izbeglo ponavljanje greške, istakla je Dunđerovićeva koja je i menadžer projekta.\nPozvala je privrednike da se obrate Komori za podršku, savet i informaciju.\nPredstavnica PKS ukazuje da se privrednici Srbije i celog Dunavskog regiona suočavaju sa sličnim izazovima prilikom ponovnog pokretanja biznisa – nepostojanjem regulatornog okvira koji podržava drugu šansu, nedostatkom finansijskih i nefinansijskih usluga za rešavanje problema i sa negativnom stigmom.\nU zemljama Dunavskog regiona broj poslovnih neuspeha prošle godine porastao je za 3,6 odsto dok se u Evropskoj uniji oko 200.000 preduzeća svake godine suoči sa nesolventnošću, što rezultira gubitkom 1,7 miliona radnih mesta, navodi se u saopštenju PKS.\nU trenutku kada se svi privrednici suočavaju sa posledicama pandemije koja utiče na povećani rizik poslovanja, možemo očekivati da se broj problematičnih biznisa u narednom periodu poveća, ocenila je Dunđerovićeva.\n„Naredne godine dolaze na naplatu odloženi porezi i doprinosi, kao i nastavak plaćanja rata kredita koje su bile u moratorijumu. Pad prometa i niže privredne aktivnosti uticaće i na sposobnost vraćanje dugovanja privrednih subjekata, pa će jaz biti sve veći“, ukazala je ona.\nPodseća i na izveštaj NBS o kreditnoj aktivnosti banaka koji pokazuje da je tokom trećeg tromesečja povećana tražnja privrede za kreditima, vođena prvenstveno potrebom za likvidnošću i refinansiranjem dok je smanjena tražnja za investicionim kreditima.\nDunđerović naglašava da „Druga šansa“ može značajno da doprinese ekonomskom razvoju zemlje, o čemu svedoči i podatak Evropske komisije da biznisi koji su ponovo pokrenuti rastu brže od onih koji posluju prvi put.\nDodala je kako fokus treba da bude i na inicijativama i predlozima izgradnje institucionalnih kapaciteta predlaganjem realnih i primenjivih mera podrške.\nU projektu „Druga šansa“ učestvuje više od 400 kompanija i privrednika, nacionalnih i finansijskih institucija celog Dunavskog regiona.\nCarGo Batler za mesec i po dana zapošljava 200 radnika\nKompleks „Vekić čokolade“ u stečaju ponuđen na…\nKroacija erlajnz suspendovala privremeno letove za Beč i SA


“KLJUČNA DRŽAVA” Orban: Srbija je potrebnija Evropskoj uniji, nego EU Srbiji | Ekspres.net\n“KLJUČNA DRŽAVA” Orban: Srbija je potrebnija Evropskoj uniji, nego EU Srbiji\n“Srbija je ključna država, EU nije celovita bez Srbije i moj stav je da će ovo otvaranje granica koje smo pokazali iz pravca Evropske unije prema Srbiji doprineti što bržoj integraciji Srbije u Evropskoj uniji”, rekao je u utorak Orban u intervjuu za Radio-televiziju Panon.\n“U Srbiji su sada na vlasti oni koji to osećaju. Zbog toga je naš interes da u Srbiji na vlasti uvek budu naši prijatelji i mogući saveznici sa kojima možemo da gradimo zajedničku budućnost. To nije uvek tako bilo, niti će uvek biti. Treba poštovati tu izuzetnu mogućnost da su sada upravo takvi ljudi u vladi i u vlasti u Beogradu”, kazao je on.\n“Istovremeno i da kod nas ovde na vlasti budu oni koji znaju da ako želimo lepšu budućnost za Mađare, možemo je stvoriti zajedno sa Srbima”, naglasio je Orban\n“Ima mogućnosti za to da se dobri odnosi koji su izgrađeni u politici, stvore što više prednosti i za Srbe i za Mađare. Važno je da se mi ovde u Pešti, ne usredsredimo samo na Vojvodinu, već i na čitavu Srbiju. Moramo da imamo u vidu i srpsku vladu i mađarski kapital ne sme da se zaustavi samo u Vojvodini, nego da pokuša na teritoriji čitave Srbije da stvori što više mešovitih preduzeća”, istakao je Orban.\n“Predsednik Vučić, koji ima velike zasluge u kvalitetu sadašnjih kontakata uvek kaže da treba ići i dalje od Vojvodine”, rekao je Orban.\n“Ozbiljno političko iskustvo, prošlost, reference, rukovodstvo u Vojvodini ima samo SVM koji je sposoban da u najširem mogućem krugu okupi Mađare, a mi iz Budimpešte uvek treba da podržavamo mađarsko jedinstvo”, kaže Viktor Orban.\nTags evropska unijaMađarskasrbijaViktor Orban\nORBAN: Srbija potrebnija EU, nego Unija Srbiji DAČIĆ: Srbija u EU nema većeg prijatelja od Mađarske SIJARTO: Ne prihvatimo da EK veštački usporava integraciju Srbije “Odnosi Srbije i Mađarske najbolji u savremenoj istoriji”


srbijasport.net - Vesti - Superliga Srbije - Rebin Sulaka: Mogu da pomognem Radničkom\nPetak, 18.10.2019 20:42\nShodno ambicijama tima da ponovi uspehe iz prethodne sezone, Radnički je u svoje redove nedavno doveo Rebina Sulaku. Reč je o defanzivcu koji može da obavlja zadatke i na poziciji zadnjeg veznog. Radi se o reprezentativcu Iraka koji je odigrao dvadeset utakmica za nacionalni tim, a takođe poseduje i državljanstvo Švedske u kojoj je takođe nastupao. Dvadesetsedmogodišnji Sulaka rođen je u Ankavi, u Iraku, karijeru je počeo u švedskom Eskilstunu, nastupao je za Dalkurd, Ljungsikl, Sirijansku, AFC Junajted, Elverum, a prethodnih godina nastupao je za katarske, Al Markhiju, Al Kor, a u Niš je došao iz Al Šahanije.\nSulaka je na Čair stigao uoči reprezentativne pauze, u kvalifikacijama za Mundijal. Irak je remizirao na gostovanju Bahreinu 1:1, a potom je u prijateljskom meču takođe zabeležen remi sa Uzbekistanom 0:0.\nNakon reprezentativnih obaveza Sulaka se vratio na Čair, gde je odvojio vreme da se u razgovoru za zvanični sajt kluba detaljnije predstavi navijačima Radničkog.\n"Nisam dugo u Nišu, gledao sam meč protiv Čukaričkog. Pobedili su 1:0, bila je to teška utakmica na gostovanju. Moje impresije su dobre, imamo kvalitetan tim, trenera koji veruje u nas, kao i predsednika Ivicu Tončeva koji ima viziju kako ozbiljan klub treba da izgleda" - počeo je razgovor Sulaka\nPriliku da se nađe u konkurenciji za sastav imaće Sulaka već sutra kada u Niš stiže ekipa Vojvodine.\n"Pripremamo se za sutrašnju utakmicu, očekuje nas težak duel protiv ekipe Vojvodine, koja je uz nas jedna od najkvalitetnijih ekipa u Srbiji. Igramo kod kuće i nadamo se pobedi. Igramo pred našim navijačima koji će nam biti od velike pomoći. Nisam do sada gledao Vojvodinu, ali očekujem da se nađem u prilici da pomognem timu da pobedi. Igraću gde trener smatra da mogu najviše da doprinesem" - ističe reprezentativac Iraka.\nSulaka je potom otkrio zbog čega je za narednu destinaciju u karijeri odabrao baš Niš.\n"Dobio sam poziv od agenta koji mi je rekao da se Radnički interesuje za mene. Na Guglu sam potražio informacije o klubu, video sam da se radi o klubu sa velikom tradicijom, koji je prethodne sezone završio na drugoj poziciji na tabeli. Igrali su Ligu Evrope, a klub ima motivaciju da ponovo izbori mesto u Evropi. Dugo sam igrao u Aziji, te sam odlučio da se ponovo oprobam na evropskom kontinentu. Želja mi je da pomognem klubu da ostvari visoke ambicije" - rekao je Sulaka.\nFudbalski klub Radnički je na društvenim mrežama dobio veliku podršku navijača iz Iraka.\n"To su navijači reprezentacije Iraka, imamo veoma strastvene navijače. Vole da pružaju podršku igračima nacionalnog tima, tako da znajte da će sa velikom pažnjom pratiti utakmice i rezultate Radničkog" - ističe Rebin Sulaka.\nZa kraj, je istakao da nije imao mnogo vremena da se upozna sa gradom.\n"Nisam video mnogo, ali mi se čini da su Srbi dobar narod. Imam dobre prijatelje srpske nacionalnosti u Švedskoj, znam da ste narod koji toplo prihvata strane državljane. Ipak, ja sam ovde došao da igram fudbal, a ne da uživam u gradu" - zaključio je Sulaka.\nCrvena zvezda 1 : 0 Rad


Fijat pred zatvaranjem svih pogona u Italiji - 12.03.2020, Sputnik Srbija\n„Fijat Krajsler Automobili“, jedan od najvećih proizvodnih sistema koji svoje radne jedinice ima širom Italije, pred zatvaranjem je svih svojih pogona, prenosi... 12.03.2020, Sputnik Srbija\n„Fijat Krajsler Automobili“, jedan od najvećih proizvodnih sistema koji svoje radne jedinice ima širom Italije, pred zatvaranjem je svih svojih pogona, prenosi portal „SeeBiz“.\nKako bi podržala mere koje su u Italiji preduzete zbog epidemije virusom KOVID-19, kompanija će, prema potrebi, privremeno sprovesti zatvaranje svojih fabrika u Italiji, prenosi Tanjug.\nU ovom trenutku preduzeli su sve aktivnosti smanjenja rizika od širenja zaraze među zaposlenicima, sanitarnu zaštitu svih radnih i prostora za odmor, kao i kabina za presvlačenje, posebno kupatila.\nKako bi se omogućio veći razmak među zaposlenima, značajno su se smanjile proizvodne norme.\nNove mere dodatno pojačavaju zdravstvene i bezbednosne inicijative i to kao neposredan odgovor na jačanje epidemije koronavirusa u Italiji.\nFijat je još tokom februara za sve zaposlene za koje je to bilo moguće obezbedio program rada od kuće, ali budući da se još uvek nije došlo do tačke smanjenja broja zaraženih, izvesno je, kako se ističe, potpuno zatvaranje svih pogona.


Esat počeo sa odbrojavanjem\nNaslovna » BG svaštara » Obrati pažnju! » Esat počeo sa odbrojavanjem\nAh Neša 21. januar 2014. Obrati pažnju! Komentari su isključeni na Esat počeo sa odbrojavanjem\nInternet portal koji prati proces pridruživanja Srbije Evropskoj uniji, Esat, pokrenut je 20. januara 2014. u ponoć.\nU prvom planu je časovnik koji na simboličan način odbrojava vreme do ulaska Srbije u Evropsku uniju. Odbrojavanje je započeto u prvom minutu 21. januara, na dan kada naša zemlja zvanično započinje pregovore o članstvu u EU.\nTakođe, predviđeno je da Esat postane informativni portal koji nudi aktuelne informacije o toku pregovora, aktivnostima Vlade, Parlamenta, Pregovaračkog tima Srbije, ali i svih drugih aktera koji će uzeti učešće u dugom i složenom poslu pregovaranja.\nPored vesti vezanih za put Srbije u EU, sajt će poslužiti kao prostor za analizu političkih odluka i njihovih posledica, rezultirajući u smanjenju ili povećanju preostalog vremena.\nČasovnik na portalu Esat projektovan je da odbrojava vreme narednih sedam godina, do 21. januara 2021. (danubeogradu.rs)\nTagovibg svaštara dub evropska unija internet obrati pažnju srbija vesti\nPrethodni The Tube predstavlja… DJ Chad Andrew\nSledeći Umetničke tapete u KomBank Art holu


Tijana Bogdanović osvojila bronzu na Gran priju u Japanu, sve bliža Tokiju! - Sportske.net\nReprezentativka Srbije u tekvondou Tijana Bogdanović osvojila je danas bronzanu medalju u kategoriji do 49 kilograma na Gran priju u Japanu, turniru G4 kategorije.\nLjudi, je l' volite kendo? U Beogradu se sprema najveći kendo događaj u Evropi!Milica Mandić srebrna u EgiptuVeliko priznanje, Srbija ima klupskog prvaka Evrope u ženskoj konkurenciji!Mandićevoj srebro, Savkovićevoj bronza na EP!Tijana osvojila srebro na Gran priju u Londonu\nKako je saopštio tekvondo klub Galeb, Bogdanović je pobedila takmičarke iz Maroka, Egipta i Brazila, a u polufinalu izgubila je od aktuelne svetske šampionke Panipak Vongpatanakit sa 1:10.\nIako nije uspela da osvoji zlato, bronza i novi bodovi omogućili su joj da napreduje na olimpijskoj listi i primakne se direktnom plasmanu na Olimpijske igre u Tokiju 2020. godine.\n"Ovo je drugi Gran pri ove godine i rezultat ohrabruje. Svakako da nije dobro kada se izgubi 1:10, ali ako se setimo pre godinu dana sa kolikom razlikom smo gubili od Panipak. Osvojena medalja je izuzetno bitna jer je dug put do osiguranog mesta za Olimpijske igre u Tokiju. Sledeći Gran pri je u Bugarskoj, a zatim će Bogdanović učestvovati na Svetskom vojnom prvenstvu u Kini, pa na EP u olimpijskim kategorijama i finalnom Gran pri turniru u Moskvi", rekao je trener Dragan Jović.\n"Budući da tekvondo nije bio na Evropskim igrama, svetska federacija je napravila zamenu tog takmičenja koji nosi veliki broj poena, kao Gran pri i to je još jedna šansa da ostanemo u top šest boraca na olimpijskoj listi u slučaju Milice (Mandić) i Tijane i da se direktno plasiramo na Olimpijske igre u Tokiju", dodao je on.\nMandić je u kategoriji preko 67 kilograma zauzela peto mesto na Gran priju.\n"Imala je tri sjajne borbe i veliki peh da ne ode u polufinale. U poslednjoj sekundi kada je bilo 4:4 izvrnula je zglob i pala, što je opomena i prednost za protivnicu koja je samim tim ušla u polufinale. Moramo da budemo optimistični i da ovo gledamo kao napredak jer nam prvi deo sezone nije išao od ruke", naveo je Jović.\nDmitrij Nagaev je u konkurenciji do 58 kilograma poražen na početku turnira od četvrtog nosioca, predstavnika Rusije Artamonova, posle izjednačene borbe.


RTS :: Da Možda Ne\nRTS Svet Da Možda Ne\nčetvrtak, 30. maj 2019, 21:00\nDa Možda Ne\nKosovo i Metohija – Slatke laži i gorke istine\nU emisiji Da Možda Ne o o skupštinskom izveštaju o Kosovu i Metohiji i reakciji srpskog naroda na severu Kosmeta posle upada specijalaca kosovske policije.\nPosle više od sedam godina, na posebnoj sednici Narodne skupštine Srbije predstavljen je Izveštaj o Kosovu i Metohiji. U višečasovnom izlaganju, predsednik Srbije Aleksandr Vučić je govorio o situaciji na Kosovu i Metohiji, pregovorima sa Prištinom i istoriji odnosa i događaja o najbolnijem srpskom pitanju.\nSkupštinska rasprava koja je usledila, bez prisustva jednog dela opozicije, bila je opterećena upadom specijalaca kosovske policije na sever Kosmeta. Srpski narod ovu intervenciju nije doživeo kao borbu protiv kriminala, već kao još jednu provokaciju prištinskih vlasti.\nKakva je pozicija Srbije i šta nas očekuje u narednom periodu?\nU emisiji učestvuju: Milenko Jovanov, potpredsednik Glavnog odbora Srpske napredne stranke, Čedomir Jovanović, predsednik Liberalno-demokratske partije, Marko Đurišić, predsednik poslaničke grupe Socijaldemokratske stranke.\nAutor i urednik: Olivera Kovačević.\nKako živi Srbija? Šta nas deli, a šta ujedinjuje? Šta ne smemo da prećutimo? [ detaljnije ]\nStabilnost Вучић: Четири нова хеликоптера стигла у Србију\nHmm.....evo predloga "Паркинг сервис" жени која је оставила поруку: Рекламирајте дневну карту\nNema rersenja Постигнут споразум о Брегзиту, на потезу британски парламент\nEU Postignut sporazum o Bregzitu, na potezu britanski parlament\nVelika razlika "Parking servis" ženi koja je ostavila poruku: Reklamirajte dnevnu kartu


Biofreeze i RSS\nKompanija Aleksandar MN je podržala takmičenje naših mladih rukometnih nada. Naš Biofreeze gel je bio na licu mesta, spreman da u svakom trenutku zamrzne bol i omogući momcima da se fokusiraju, budu maksimalno spremni za takmičenje i da se ne boje eventualnih povreda.\nU hali „Slodes“ u Beogradu, dana 18.06.2017, je održan drugi po redu, a prvi za dečake, Festival rukometa. U organizaciji Rukometnog saveza Srbije, gde je preko 220 talentovanih rukometaša, podeljenih u selekcije Istoka, Zapada, Severa i Centra, pokazlo je svoje umeće i veštine.Prvi Festival rukometa održan je u Kragujevcu sedmog maja, kada se po istom principu okupilo više od 200 devojčica podeljenih u selekcije regiona, gde su kompanija Aleksandar MN i Biofreeze Gel takođe bili prisutni i pružili podršku takmičarkama.\nIz kompanije Aleksandar MN želimo da uputimo iskrene čestitke svim učesnicima ove sportske manifestacije, kao i iskrene želje i podršku za dalje bavljenje sportom, usavršavanje i napredovanje, kako u profesionalnom, tako i privatnom životu.


20-01-2020 19:58 Ratni izveštaji Ostalo Izdvojeno Svet Planeta\nUprkos tome što su međunarodni mediji pomalo euforično javili da je postignut dogovor na Berlinskoj konferenciji o Libiji, među Libijcima nema previše euforije. Naime, kraj devetogodišnjeg građanskog rata i dalje se na nazire, a čak je neizvesno da li će uopšte išta biti primenjeno od svega dogovorenog u Berlinu.\nUčesnici Međunarodne konferencije o Libiji (Foto: Kremlin.ru)\nDogovor se tiče primirja, embarga na oružje, političkog procesa, reforme sektora bezbednosti, ekonomske i finansijske reforme, kao i poštovanja međunarodnog humanitarnog prava i ljudskih prava.\nČinjenica da su ga prihvatile 16 zemalja i organizacija, među kojima i predstavnici dve zaraćene strane, trebalo bi da pruži šansu miru. Ali, kako sada stvari stoje, ni to što je usaglašeno da bude uspostavljen specijalni Međunarodni komitet za praćenje primene dogovorenog ne znači da Libija ide ka miru.\nKako je istakao nemački šef diplomatije Hajko Mas, u Berlinu je dogovor "ključ" za rešavanje libijskog sukoba.\n"Sada moramo ključ da stavimo u bravu i okrenemo ga", rekao je Mas.\nMeđutim, ključ u primeni prekida vatre nije toliko u rukama Evropljana, iako se nemačka kancelarka Angela Merkel poprilično potrudila da Evropa ipak ne ostane kratkih rukava.\nDa paradoks bude veći, ključ u primeni prekida vatre nije toliko ni na dve zaraćene libijske strane, jednu koju na istoku zemlje predvodi general Kalifa Haftar sa sedištem u Bengaziju i druga koju predstavlja premijer Fajez el Saradž i od Ujedinjenih nacija priznata libijska vlada sa sedištem u Tripoliju.\nKljuč za primenu primirja i uopšte puta ka miru u najvećoj meri leži u rukama Turske, Rusije, Egipta i Ujedinjenih Arapaskih Emirata (UAE), čija podrška zaraćenim stranama može da promeni stanje na terenu.\nDvojica libijskih vođa su toliko zavađena da čak ni u Berlinu nisu direktno pregovarali, ali je zato bilo važno da su direktno pregovarali Vladimir Putin i Redžep Tajip Erdogan.\nI dok su se SAD poprilično povukle iz libijske krize iako su je one započele 2011. svrgavanjem Gadafija, Nemačka koja tada nije htela da učestvuje u bombardovanju sada želi da utiče na to kako će se sve završiti.\nZapravo Nemačka je shvatila da to što su se SAD, Francuska i Italija bezmalo povukle iz aktivnog rešavanja građanskog rata u Libiji dovelo do toga da o njemu odlučuju Putin, Erdogan i arapske vođe. A to znači da oni imaju presudnu ulogu, ne samo u tome ko će ubuduće kontrolisati najveće rezerve nafte i gasa u Africi, već i na protok afričkih migranata koji najviše preko Libije žele da dođu do Starog kontinenta.\nU očiglednoj nameri da u Libiji stekne geopolitički i geoekonomski adut u odnosu na EU, Moskva je podržala generala Haftara, ne samo rečima, već mu je poslala svoju paravojnu organizaciju poznatiju kao Vagnerova grupa. Procenjuje se da je u Libiji oko nekoliko stotina pripadnika ove privatne plaćeničke vojske, nalik na američku "Blekvoter". Kremlj ove informacije demantuje, ali brojni izvori na terenu tvrde suprotno.\nSlanjem turskih trupa da pomognu vladi u Tripoliju i potpisivanjem sporazuma sa njom o pomorskim granicama stvaranju ekskluzivne ekonomske zone u Sredozemlju, Erdogan nastoji da osigura nekoliko stvari – uticaj na određivanje budućnosti Libije i raspodeli naftnih i gasnih koncesija, potom da turskim firmama budu vraćene milijarde dolara izgubljene izbijanjem rata, ali i da spreči da budući gasovodi koji idu od Bliskog istoka ka EU zaobiđu Tursku.\nKonkretno, tursko-libijska pomorska granica i ekonomska zona preseca rutu kojom bi trebalo da ide Istočnosredozemni gasovod o kojem su sporazum nedavno potpisali Grčka, Kipar i Izrael, a koji bi trebalo da doprema gas u Evropu iz bogatih izraelskih nalazišta u istočnom Sredozemlju. Ako se ostvari ovaj plan, Turska bi ostala bez velikih prihoda, jer gas ka EU ne bi išao preko njene teritorije, što je inače logičnije i čak jeftinije rešenje.\nZbog svega toga, narednih nedelja bi trebalo gledati šta rade, pre svega Rusija i Turska i da li će se držati berlinskog dogovora koji poziva na nemešanje u oružani sukob u Libiji i traži od Saveta bezbednosti UN da uvede sankcije zemljama koje krše embargo na oružje.\n"Nemam iluzija da će ovo, naravno, biti jedan tešak poduhvat", rekla je Angela Merkel, koja je ovom konferencijom ipak uspela da povrati iole kredibiliteta nemačkoj diplomatiji kada je reč o rešavanju kriza na međunarodnoj sceni. Jedino što je poprilično neizvesno koliko će taj uspeh nemačke diplomatije trajati.\nPročitajte OVDE čega general Kalifa Haftar ne želi da se odrekne.


Radio Slobodna Evropa: Gastransu dodatnih 137,7 miliona evra - Ekonomija - Dnevni list Danas\nPočetna » Ekonomija » Radio Slobodna Evropa: Gastransu dodatnih 137,7 miliona evra\n0Piše: Beta 04. aprila 2019. 11.31 Izmenjeno: 08. aprila 2019. 04.02\nFoto:SERGEY DOLZHENKO/epa /Arhiva\nPrema podacima Agencije za privredne registre Srbije (APR) novac je na račun Gastransa uplatilo preduzeće South Stream Serbia AG, sa sedištem u Švajcarskoj, u kojoj 51 odsto akcija ima ruski Gasprom, a 49 odsto Javno preduzeće Srbijagas.\nOdluku je 26. februara ove godine u ime kompanije Gastrans potpisao jedan od direktora Dušan Bajatović, koji je ujedno i direktor Srbijagasa.\nKako je podsetio RSE, dokapitalizaciju Gastransa najavio je Bajatović još u februaru 2018. Medjutim, u izjavi za RSE u novembru iste godine nije želeo da govori o detaljima, niti da precizira kada će na račun mešovitog rusko-srpskog preduzeća biti uplaćena dodatna finansijska sredstva.\nPripremne radnje za početak izgradnje gasovoda kojim bi se Srbija priključila na Turski tok uveliko su u toku uprkos primedbama koje stižu iz Energetske zajednice zbog odluke Agencije za energetiku Srbije da novi gasovod izuzme iz pravila Evropske unije, naveo je RSE.\nNakon te odluke Saveta, zamenik direktora Sekretarijata Energetske zajednice Dirk Bušle izjavio je u intervjuu za RSE da Energetska zajednica „ne može preuzeti odgovornost za projekat, u koji je neko potpuno svesno ušao znajući da nije u skladu sa evropskim zakonima“.\nAgencija za privredne registre, gastrans, turski tokBeograd\nEnergetska zajednica: „Turskim tokom“ u Srbiji diskriminisano tržište\nCevi postavljene, a da li će biti gasa još uvek neizvesno


Bista Dimitrija Tucovića vraćena na beogradski Trg Slavija – NovostiDana.rs\nBista vodje socijalističkog pokreta u Kraljevini Srbiji, Dimitrija Tucovića vraćena je danas na Trg Slavija u Beogradu, postavljena na novi plato ispred Narodne banke Srbije, gde su je otkrili predsednik Skupštine grada Nikola Nikodijević i direktor JKP „Pogrebne usluge“ Dragan Baltovski.\nNikodijević je rekao da je spomenik sada mnogo pristupačniji gradjanima koji mogu da polože cveće i odaju mu poštu. spomenik je ranije bio a travnjaku u središtu tog trga, gde je tokom nedavne rekonstrukcije Slavije, postavljena fontana.\n„Drago mi je i što smo uspeli da završimo rekonstrukciju trga, ali i da vratimo spomenik pred samo obeležavanje stogodišnjice kraja Velikog (Prvog svetskog) rata koja će biti u novembru. Dimitrije Tucović je bio jedini političar u Srbiji koji je glasao protiv ratnih kredita, a onda otišao kao dobrovoljac u Prvi svetski rat da brani svoju zemlju, gde je izgubio život. Mi smo zato dužni da čuvamo sećanje na Dimitrija Tucovića, ali i na sve one događaje važne za istoriju našeg naroda“, kazao je Nikodijević.\nOn je rekao da će ove godine manifestacijom „Dani slobode“ od 20. oktobra do 1. novembra prvi put zajedno biti obeleženi Dan oslobodjenja Beograda u Prvom i u Drugom svetskom ratu.


Rabljeni Yanmar ef235 kompaktni traktori oglasi za prodaju - Mascus Hrvatska\nVi ste ovdje: Mascus Hrvatska > Komunalni strojevi > Yanmar > Yanmar ef235\nRabljeni Yanmar ef235 kompaktni traktori\nYanmar EF 235Opća stanje (1-5): 5, Bruto težina: 2200, Tip kabine: Zatvorena kabina, Tip sanduka: Fiksni okvir, Vrsta goriva: Diesel, Snaga motora: 33.53, Mjenjač: Brzina, Upravljanje: Kotač-, Oprema: Plug\nOvdje je kompletna lista polovnih Yanmar ef235, EF 235 kompaktni traktori za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Yanmar ef235, EF 235 kompaktni traktori koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”.\nIzaberite brend, model, cijenu i/ili lokaciju da vidite dostupne mašine u kategoriji Yanmar ef235, EF 235 kompaktni traktori.\nMascus je najveće trzište na internet za kupoprodaju polovnih mašina u kategoriji Yanmar ef235, EF 235 kompaktni traktori i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Obilazak Nanjinga | Crnogorski olimpijski komitet\nNakon što su naši sportisti završili svoje takmičarske obaveze na II Olimpijskim igrama mladih, nekoliko slobodnih dana pred povratak u Crnu Goru iskorišteni su za obilazak značajnih kulturno-istorijskih mjesta u Nanjingu.\nNaš olimpijski tim je posjetio gradski zid Nanjinga, sagrađen prije više stotina godina, koji je služio kao odbrana od napadača, dužine oko 60 kilometara i jedna je od građevina po kojima je ovaj grad poznat.\nObišli su veliki muzej Nanjinga (drugi po veličini muzej u Kini) ogromne površine, u kojem je prikazana bogata tradicija i istorijat Nanjinga.\nKasnije, naši olimpijci su posjetili možda i najpopularnije mjesto u Nanjingu, Konfučijeve hramove, mjesto u kojem se susrijeću istorija (hramovi, kuće, parkovi…za potrebe nekadašnjih vladara) i moderno doba (restorani, prodavnice) Nanjinga.\nNanjing je bivša kineska prijestonica, grad sa izuzetno značajnim mjestom u kineskoj istoriji. U Nanjingu, glavnom gradu kineske provincije Jiangsu, sada živi oko 8 miliona stanovnika.


Projekat Program integralnog upravljanja obalnim područjem Crne Gore (CAMP CG) zajednički realizuju Mediteranski akcioni plan (MAP) i Ministarstvo održivog razvoja i turizma Crne Gore (MORT), a uključene su i lokalne samouprave iz područja obuhvaćenih projektom, kao i ostale nadležne institucije. Projekat CAMP koji podržava MAP promoviše Integralno upravljanje obalnim područjem (IUOP) kao instrument kojim treba da se obezbijedi da se raznovrsno ljudsko djelovanje u obalnom području koordinira i da se njime upravlja radi ostvarivanja ciljeva održivosti. Najznačajniji ciljevi CAMPa su:\n• Izraditi strategije i procedure za održivi razvoj u područjima koje obuhvata projekat;\n• Utvrditi i primijeniti relevantne metodologije i instrumente;\n• Doprinijeti izgradnji kapaciteta na lokalnom, državnom i regionalnom nivou;\n• Obezbijediti šire korišćenje rezultata koji su postignuti u regionu.\n- Kratak istorijski osvrt -\nPočetni koraci u izradi CAMP Crne Gore preduzeti su 2005. godine, kada su Strane ugovornice Barselonske konvencije na svom redovnom 14. zasijedanju (održanom od 8 do 11 novembra 2005. godine u Portorožu u Sloveniji ) na zahtjev Vlade Crne Gore odobrile odluku da se realizuje CAMP projekat za Crnu Goru. Odluka da se započne sa pokretanjem CAMPa Crna Gora donesena je na sastanku u Splitu, 18. i 19. decembra 2006. godine. Studija izvodljivosti pripremljena je u periodu decembar 2007 – maj 2008. godine.\nU okviru pripreme studije izvodljivosti održano je niz konsultativnih sastanaka sa svim društvenim subjektima (stejkholderima) obalnog područja, na kojima su tražena njihova mišljenja, analizirana razna pitanja i izazovi za održivi razvoj obalnog područja i određivana područja koja će biti obuhvaćena projektom CAMP. Na osnovu nalaza Studije izvodljivosti i kasnijih dešavanja, kao i po razgovorima sa tadašnjim Ministarstvom prostornog planiranja i životne sredine (prethodnik MORT) i sa drugim nadležnim državnim institucijama od februara 2010. godine, pripremljen je nacrt Ugovora o realizaciji projekta. Nacrt tog ugovora usaglašen je u proljeće 2011. godine kako bi se u obzir uzeo niz inicijativa i pred-CAMP aktivnosti koje su realizovane u periodu 2010 – 2011. godine, te je nakon toga\nUgovor potpisan 30. maja 2011. godine.


RTCG - Radio Televizija Crne Gore - Nacionalni javni servis :: Korona virus - Svijet :: Kraljica Elizabeta: Predstoje bolji dani\n06. 04. 2020. 08:19 >> 08:17 0\nKraljica Elizabeta: Predstoje bolji dani\nBritanska kraljica Elizabeta II u rijetkom obraćanju naciji apelovala je na Britance da budu disciplinovani "u vremenu sve većih izazova".\nZahvalila se i onima "koji ostaju kod kuće" i na taj način "pomažu u zaštiti ranjivih i poštede mnogih porodica bol koji su već osjetili oni koji su izgubili voljene", prenosi B92.\n"Uključujući aplauze medicinskim radnicima i ostalima. Trenuci kada se Ujedinjeno Kraljevstvo okupilo da aplaudira onima koji brinu o nama ostaće upamćeni kao izraz našeg nacionalnog duha, a njen simbol će biti duge koje su nacrtala deca", kazala je ona.\n"Trebalo bi da se utješimo da će se, iako nam preostaje još vremena da izdržimo, vratiti bolji dani: ponovo ćemo biti sa našim prijateljima; ponovo ćemo biti sa porodicama; mi ćemo se ponovo sresti".\nKraljica Elizabeta Koronavirus


Zbog izlijevanja rijeke Une u prekidu saobraćaj na putu Kulen Vakuf-Martin Brod\n/ Izaberi grad / Bihać / Zbog izlijevanja rijeke Une u prekidu saobraćaj na putu Kulen Vakuf-Martin Brod\n17.02.2016. u 08:08\nZbog izlijevanja rijeke Une u prekidu je odvijanje saobraćaja na regionalnom putu R-408 Kulen Vakuf-Martin Brod\nZbog izvođenja radova na rekonstrukciji kanalizacione mreže do kraja mjeseca od 08.00 do 16.00 sati obustavlja se saobraćaj u ulici Kalemova (od broja 10-12 do raskrsnice sa ulicom Avde Jabučice). U ulicama Avde Jabučice i Goruša (na dijelu od raskrsnice Avde Jabučice i Kalemove do službenog ulaza u Državnu bolnicu u ulici Goruša) od 00 do 24 sata uspostavlja se jednosmjerni saobraćaj za smijer kretanja gledano iz pravca ulice Avde Jabučice prema ulici Kranjčevićeva. Istovremeno se u ulici Goruša na dijelu od službenog ulaza u Državnu bolnicu do raskrsnice sa ulicom Kranjčevićeva uspostavlja dvosmjerni saobraćaj i to samo za vozila hitnih službi, vozila Državne bolnice i pravnih i fizičkih lica sa sjedištem u ovoj ulici.\nZbog izvođenja radova na rekonstrukciji kanalizacione mreže od 07.00 do 17.00 sati saobraćaj je obustavljen u ulici Bare kod Stupa.\nZbog izvođenja radova na opravci kanalizacione mreže, saobraćaj se odvija usporeno jednom trakom u ulici Jukićeva.\nZbog parkiranja teretnog vozila u svrhu rušenja starog objekta i utovara šute, jednom trakom saobraća se u ulici Tahmiščijina kod br.1 od 09.00 do 14.00 sati.\nZbog sanacionih radova, obustavljen je saobraćaj za vozila preko 7 tona na sjevernom ulazu u Mostar (na dijelu od Zalika do Narodnog pozorišta). Alternativni pravac za ovu kategoriju vozila je južni ulaz u Mostar, saopćeno je iz IC BIHAMK-a.


Treća "Štraparijada" ovog vikenda u Česteregu (VIDEO)\nTreća „Štraparijada“ ovog vikenda u Česteregu (VIDEO)\nObjavljeno 19.04.2018. u 11h\nTradicionalno takmičenje radnih konja „Štraparijada“ biće po treći put održano u subotu i nedelju 21. i 22. aprila 2018. godine na terenu fudbalskog kluba „Napredak“ u Česteregu.\nOva takmičenja uobičajena su u brdskim krajevima Srbije te Bosne i nekim delovima Istre. Zahvaljujući volji i zalaganju dvojice zaljubljenika pre svega u svoje mesto, a potom i tradiciju i konje ovo takmičenje od pre tri godine privlači u Čestereg sve više takmičara i turista. Ovo mesto će tako još jednom biti poprište najjače štraparske bitke u Srbiji, a očekuju se štrapari iz Srbije, Bosne i Hercegovine, Rumunije.\nOve godine takmičenja su podeljena u dva dana jer je programom predviđeno po prvi put održavanje Štraparske olimpijade i to u 8 disciplina, a drugog dana takmičenje radnih konja u svih pet kategorija.\nOvogodišnja Štraparijada ima i humanitarni karakter jer je deo prihoda od ulaznica namenjen za pomoć lečenju Đorđa Majkića iz Žitišta.\nProgram III „Štraparijade“ u Česteregu\n21. april 2018. u 16.00 h\nPrva Štraparska olimpijada u 8 disciplina\n1. Seča trupca ručnom testerom\n2. Nadvlačenje klipe\n3. Seča trupca (vodoravnog) sekirom\n4. Obaranje ruke\n5. Seča trupca (uspravnog) sekirom\n6. Trčanje u džaku\n7. Seča motornom testerom\n8. Penjanje uz stozinu\n18:30 h Veliki koncert KUD „Petar Kočić“ uz učešće deset kulturno umetničkih društava\ndeca iz vrtića „Čestereg“ predstaviće se tačkom „Bosno moja“ u pratnji pevačke grupe „Lička kapa“\nOd 9 do 10 časova – Vaganje konja\n10 časova – Početak takmičenja po kategorijama\n19 časova – Proglašenje pobednika i dodela nagrada\nVoditelj štraparijade je čuveni Dragiša Radonja, a u muzičkom delu nastupiće Goci i Lazo i Krajiški bećari.\nPodsećamo se u video prilogu atmosfere sa Prve Štraparijade\nPokrovitelj manifestacije je Opština Žitište uz podršku: Pokrajinski Fond za pružanje pomoći izbeglim i raseljenim licima. Prijatelji manifestacije: Sportski savez opštine Žitište, LD Grmeč Čestereg, Turistička organizacija opštine Žitište, Opština Nova Crnja, Coca cola HBC Srbija, Apatinska pivara DOO Apatin, Mesna zajednica Čestereg.\nNajjači i najspretniji momci otvorili 3.…\nNajjači konji na svetu u nedelju se takmiče na…\nNa Palačinkijadi u Hetinu potvrđeno da nema onih…\nTagovi:Čestereg, štraparijada, Vesti Zrenjanin, zrenjanin


Elnos Srbija - Elnos Group Elnos Group\nElnos Srbija je jedna od vodećih elektroenergetskih kompanija u Srbiji. Njen udio u izgradnji i modernizaciji elektroenergetskog sistema Srbije je izuzetno značajan. Tokom poslovanja dugog 17 godina, Elnos Srbija je realizovala mnogobrojne projekte rekonstrukcije, modernizacije i izgradnje objekata do 400 kV, koji su je svrstali u red vodećih eksperata. Ovu poziciju kompanija permanetno potvrđuje i razvija. Posebno smo ponosni na njen snažan zamah u segmentu obnovljivih izvora energija, u kome realizuje kapitalne projekte ne samo u oblasti hidro i vjetro energije, već i pionirske ‘zelene projekte’ u oblasti termo energije. Na ovim projektima, važnim za obezbjeđenje energetskih resursa budućnosti, partnerski sarađujemo sa svjetskim liderima donoseći tako najmodernija tehnička rješenja i inovacije u Srbiju.\nNaša članica u Srbiji matičnom tržištu obezbjeđuje sjajnu perspektivu kroz jedinstven portfolio u oblasti infrastrukture i proizvodnje. U segmentu infrastrukture za saobraćaj je jedna od rijetkih u regionu koja projekte iz oblasti kontaktnih mreža može realizovati po sistemu ‘ključ u ruke’. Sa druge strane, Elnos Srbija je jedini licencirani partner Schneider Electrica za proizvodnju transformatorskih stanica BIOSCO CS u Srbiji i regionu. Ovim inovativnim proizvodom obezbjeđuje se savremen razvoj sekundarne distributivne mreže.\nElnos Srbija ima izuzetno značajnu ulogu na internacionalnom tržištu koncerna Elnos Grupe. Kao jedan od njena dva resurna centra, učestvuje u izgradnji savremenih elektroenergetskih sistema, kreiranju inovativnih rješenja za održivu energetsku budućnost.


BUĐENJE STRUKE U REGIONU: Održana Međunarodna konferencija „Multidisciplinarni pristupi u specijalnoj edukaciji i rehabilitaciji“\nDusko Anastasovski 07.04.2019. 15:02h 12:46h\nOvog vikenda, od 05.-07.aprila, u Sarajevu, pred više od 260 učesnika iz svih zemalja regiona, održana je, druga po redu, Medjunarodna konferencija „Multidisciplinarni pristupi u specijalnoj edukaciji i rehabilitaciji“.\nIzvanredni tim organizatora, Udruženja defektologa, edukatora – rehabilitatora Kantona Sarajevo na čelu sa gospodinom Selmirom Hadžićem pobrinuo se da protokol i svi detalji budu dovedeni do perfekcije. Tri dana brilijantnih ekspozea i sjajnog tematskog koncepta, ukazuju na neophodnost i izuzetne potrebe za prisustvom defektologa u sistemima obrazovanja i socijalne zaštite, u svim zemljama regiona.\nKonferenciju su plenarnim izlaganjima otvorili profesori Jasna Barjaktarević sa Pedagoškog fakulteta Univerziteta u Sarajevu, emeritus Osman Sinanović sa Univerziteta u Tuzli i uvaženi srpski stručnjak profesor Nenad Glumbić sa Fakulteta za specijalnu edukaciju i rehabilitaciju Univerziteta u Beogradu.\nMedju poznatim licima koja su posetila konferenciju, obratila se prisutnima i podržala defektološku profesiju na putevima unapredjivanja i razvoja, našli su se Mr Zineta Bogunić, ministrica za obrazovanje, nauku i mlade Kantona Sarajevo, kao i gospodin Malik Garibija, ministar socijalne zaštite Kantona Sarajevo.\nUz veliki broj naučnih i stručnih radova, prisutni su bili u prilici da posete i poster prezentacije i čak tri vrlo kvalitetne radionice koje je organizator priredio.\nZaista impresivan program, kontinuirano prisustvo svih predavača i učesnika, te bogat izložbeni program knjiga i asistivnih tehnologija podsticaj su svim defektolozima da budu što dosledniji u promociji i razvijanju novih područja svoje profesije – istakao je Siniša Ranković, predsednik Društva defektologa Srbije.\nSaglasje prisutno ne samo medju defektolozima, već i učiteljima, nastavnicima i stručnjacima srodnih profesija bezrezervno glorifikuje specifična znanja i veštine defektologa za rad sa decom, mladima i odraslima sa smetnjama u razvoju i invaliditetom.\nU vremenima koja dolaze potrudićemo se da stvorimo nove puteve razvoja i ojačamo temelje defektološke profesije za nove generacije stručnjaka. Naša je dužnost i moralna obaveza da razvijamo modele podrške osobama sa invaliditetom i zadržimo poziciju najkompetentnijih stručnjaka za pitanja socijalno osetljivih i ranjivih grupa – zaključuje gospodin Selmir Hadžić, predsednik organizacionog odbora konferencije.\nS' obzirom na intenziviranje stručnih aktivnosti nakon potpisivanja Protokola o saradnji strukovnih Udruženja defektologa zemalja iz regiona, očekuju se novi sistemski iskoraci u unapredjivanju kvaliteta života i položaja osoba sa smetnjama u razvoju i invaliditetom.


Radnu snagu SAD čekaju drastične promene usled pandemije | Nova Ekonomija\nDesetine miliona radnika u americi počeli su u martu sa radom na daljinu uoči trenutno pandemije koronavirusa, uglavnom u višim oblastima poput tehnološke, finansijske i medijske industrije. Međutim, četiri meseca kasnije, sve se više čini da će ovakav način rada postati bliži normali za američku radnu snagu i dovesti do znatnih promena u ekonomiji, piše The Atlantic.\nTehnološka kompanija Gugl saopštila je u julu da će otprilike 200,000 zaposlenih nastaviti sa radom od kuće do najmanje narednog leta.\nMark Zakerberg rekao je da očekuje da barem pola radne snage Fejsbuka trajno radi na daljinu do kraja decenije, dok je kompanija Tviter saopštila zaposlenima da mogu trajno da nastave sa radom na daljinu ukoliko se za to odluče.\nKako korporativni giganti sve više podržavaju ovakav tip rada i kancelarijski prostor postaje manje potreban, stvara se nemir u tržištima nekretnina u velikim gradovima gde se obično kombinuju visoko plaćeni poslovi sa skupim rentama.\nTakođe, ako zaposlenima rad u gradskim kancelarijama postane zauvek neobavezan, neki će se preseliti dalje od velikih gradova.\nOvakve promene, iako u početku male, mogle bi da dovedu do znatnih ekonomskih, društvenih i političkih posledica.\nJedna od takvih promena odnosi se na američku uslužnu industriju, gde se broj zaposlenih u toj industriji od 2000. godine povećao trostruko više u odnosu na ostatak radne snage.\nMeđutim ovom periodu rasta možda je sada kraj, kako navodi Dejvid Autor, profesor ekonomije na Univerzitetu MIT, kao i član operativne grupe univerziteta za rad budućnosti. On previđa da će porast rada na daljinu dovesti do načina života koji stvara manje radnih mesta za druge.\nKako se sve više zaposlenih prebacuje na rad od kuće, to će dovesti do znatno manje radnih mesta u aviokompanijama, hotelima, restoranima, i ostalim uslužnim oblastima poput javne transportacije ili održavanja velikog broja poslovnih prostora. Trenutno je otprilike 30 miliona amerikanaca zaposleno na ovakvim položajima.\nMeđutim Adam Ozimek, glavni ekonomista kompanije Upwork, navodi da što je društvo bogatije, više troši na uslužne delatnosti. Kako sve više porodica krene da napušta velike gradove poput San Franciska i Njujorka, to bi moglo da stimuliše rast novih restorana i prodavnica u manje bogatim delovima zemlje.\nDruga moguća promena je društvena, gde iako kancelarija nije idealna zajednica, za mnoge ljude služila je kao stalna zajednica u doba gde institucija poput religijskih kongregacija i sindikata ima sve manje.\nAko kompanije vide da njihovim zaposlenima rad na daljinu ne odgovara, kao i da umanjuje stvaranje društvenih veza, mogle bi da završe eksperiment i vrate se na staro.\nKompanija Fejsbuk nedavno je iznajmila ogroman poslovni prostor od 730.000 kvadratnih stopa u centru Menhetna, manje od tri meseca nakon objave nove polise za rad od kuće.\nTreća moguća promena tiče se političke rasprostranjenosti po zemlji, gde je trenutno Demokratska stranka SAD neefikasno podeljena širom zemlje. U izborima liberali dominiraju u gradovima, dok gube u manje naseljenim mestima.\nTri najveća gradska područja u americi, Njujork, Los Anđeles i Čikago, gubile su populaciju čak i pre trenutne krize, tako da bi ovakva demografska promena mogla da utiče na američku politiku.\nMeđutim, ako vakcina bude dopremljena do početka 2021. godine, političko stanje moglo bi da ostane isto kao dosadašnje. Takođe je moguće da oni koji napuste gradska područja samo traže veće kuće sa više prostora, i da će i dalje biti u dometu grada, što bi pre sugestiralo na manje migracije do predgrađa radije nego na drastične promene.


LAVERA | bio&bio\nPočetna Proizvodi Robne marke LAVERA\nLavera je njemački brend koji ispunjava najviše kozmetičke standarde te se smatra jednim od vodećih brendova na tržištu prirodne kozmetike.\nZa proizvodnju Lavera proizvoda koristi se više od 300 organski certificiranih biljaka, prirodnih eteričnih ulja i biljnih hidrolata. Proizvodi nisu testirani na životinjama, nose NATRUE certifikat te su, ovisno o proizvodu, vegetarijanski ili veganski. Proizvodi Lavera brenda ne sadržavaju kemijske konzervanse, mirise i arome, a održivo poslovanje u skladu s prirodom od samog je početka dio filozofije brenda.\nKreme za lice5\nSprejevi za sunčanje1\n30 dana: 82,90 kn


Održana konferencija za medije - Dečje srce\nNa konferenciji za medije 23. novembra 2017 koja je održana u press centru UNS-a, Bratislava Stojković - predsednica udruženja Imam pravo, Goran Rojević - direktor H.O. Dečje srce i Igor Bošnjaković - direkotor Komore socijalne zaštite, predstavilisu ciljeve i faze razvoja projekta Život van institucije.\nSvojim obraćanjem predstavnici porojekta istakli su da će se projektne aktivnosti relizovati kroz više sledno struktuisanih faza. Prvi korak je mapiranje, odnosno propoznavanje i izdvajanje 80 osoba koje su smeštene u institucijama rezidencijalnog tipa, kao i 45 osoba koje su u potencijalnom riziku od smeštanja u institucije zbog oslabljenih bioloških ili hraniteljskih porodica ili su pak već izmeštene i nalaze se u porodičnolikom okruženju. Samom Procesu deinstitucionalizacije prethodiće detaljna analiza dobijenih podataka, edukacija zaposlenih u ustanovama socijalne zaštite, priprema porodica za smeštaj, istraživanje potreba izmeštenih osoba, podizanje svesti šire javnosti i pozivanje na zajedničko delovanje.\nKao što to i nauka pokazuje - život u porodičnom okruženju najstimulativniji je za razvoj, osamostaljivanje i funkcionisanje u društvu. Osećaj porodične sigurnosti i podrška su važna i dobra osnova u borbi sa razvojnim poteškoćama.\nStrategije razvoja sistema socijalne zaštite i planovi reforma predstavljaju dug proces za čiju je uspešnu realizaciju neophodno delovanje svih nas, delovanje društva u celini. Realizacijom projekta povećaće se broj matičnih i hraniteljskih porodica u kojima će živeti osobe sa posebnim potrebama i stvariće se uslovi za razvoj novih usluga socijalne zaštite u zajednici. Pitanje transformacije društva je pitanje svih nas, i zato je neophodno da zajedno delujemo i stvaramo društvo po meri svakog čovek, ističu predstavnici projekta. Više o konferenciji na linku koji sledi: link sa medijske konferencije projekta Život van institucije


Vojni atašei SAD i Kanade posetili su prelaze Jarinje i Brnjak na severu Kosova kako bi se bolje upoznali sa situacijom na terenu, saopštila je američka Ambasada u Beogradu. „Bilo im je drago kada su videli da je Kfor na licu mesta kao faktor stabilnosti”, navela je Ambasada SAD na Tviteru a prenela Beta. Misija Kfor je ranije danas potvrdila da je na celom Kosovu, a naročito na severu, povećala broj i trajanje rutinskih patrola. Srbi sa severa Kosova danas osmi dan zaredom blokiraju puteve ka prelazima Jarinje i Brnjak, koje je moguće preći jedino pešice. Oni su protest započeli 20. septembra, kada je vlada u Prištini na Jarinje i Brnjak poslala specijalne snage policije radi sprovođenja odluke o zameni srpskih registarskih tablica. Zbog situacije na severu Kosova, Vojska


Crno-beli klinci četvrti u Kuala Lumpuru - BasketballSphere\nAzija IZDVAJAMO Ostalo VESTI\nCrno-beli klinci četvrti u Kuala Lumpuru\nRazvojni tim Partizana porazom je završio učešće na „Seri Mutiara kupu”, turniru koji je prethodnih nekoliko dana održan u Kuala Lumpuru. To znači da se crno-bele nade iz Malezije vraćaju sa sa učinkom od dve pobede i tri poraza, što je bilo dovoljno za četvrto mesto u konkurenciji dosta iskusnijih, pa i kvalitetnijih timova.\nOčigledno da je pet utakmica u šest dana bilo previše za klince koje sa klupe predvodi trener Marko Barać. Snage im je ponestalo za poslednji meč, koji je tim iz Teksasa počeo sa 16:6 u prvom periodu.\nCrno-beli su pokušali brzim šutevima za tri da uštede eneregiju i brzo se vrate, ali nisu uspeli. U drugoj i trećoj četvrtini su pružali dobar otpor, ali su u poslednjoj sasvim stali i prepustili rivalu da rutinski meč privede kraju.\nUroš Trifunović i društvo se vraćaju kući, gde ih već 10. oktobra čeka debi u KLS i gostovanje na Zlatiboru.\nTeksas ol stars – Partizan (Mladost) 84:58 (16:6, 22:23, 19:20, 27:9)\nTeksas ol stars: Džejms 4 (6sk), Čukumeka 14 (12sk), Džordan 2, Antoan 21 (7 sk), Redži 2, Higs 13 (4sk), Aleksander, Level 12, Redži 9, Morgan 7 (6sk, 4as).\nPartizan (Mladost): Ilić 5, Nikolić 4 (6sk), Dejvis 12 (7sk, 4as), Tadić 6, Novaković 8 (4izg), Stanković 2, B. Trifunović, U. Trifunović 9 (6sk, 7izg), Tanasković 2, Podrumac, Karadžić 10, Mikavica.\nFOTO: KS Malezije\nSimonović priprema Zenit za Pionir: Pričamo rukama i pogledima, jer se nećemo čuti\nPartizan sutra pušta u prodaju ulaznice za Zenit


BiH najavila uzvratni lijepi gest: Nemaju vakcina pa će zato u posjetu Srbiji sa tri aviona\nBy LIFE 03/03/2021 0\nNakon što je Aleksandar Vučić, predsjednik Srbije, uručio u utorak (2. mart) u Sarajevu 10.000 AstraZeneca vakcina protiv COVID-19 za Federaciju BiH, jedan od dva entiteta u Bosni i Hercegovini, dan kasnije stižu najave o uzvratnom lijepom gestu prema susjednoj zemlji.\nIako još uvijek nije postignut konsenzus kojih, saznajemo u diplomatskim krugovima da će BiH sa čak tri aviona donirati građanima Srbije paket vakcina.\nMeđutim, s obzirom na to da je Bosna i Hercegovina jedna od rijetkih zemalja na svijetu u kojoj nije počela masovna vakcinacija građana jer nema vakcina, odlučeno je da će uzvratni posjet biti organiziran bez vakcina, ali zato sa tri aviona.\nNamjera je, naime, nekako uzvratiti na pruženu ruku prijateljstva koja je stigla iz Srbije, a koja je u vrijeme velikih političkih tenzija na domaćoj, ali i regionalnoj sceni, itekako neophodna.\nLIFE: Trgovcu vratio svoj novi automobil jer mu je greškom isporučen sa žmigavcima\nPodsjećamo, vakcine koje je donirala Srbija, prve su vakcine koje su stigle za potrebe građana Federacije BiH, u trenutku u kom predstavnici državne vlasti optužuju kompaniju Pfizer za promjenu uslova po kojima su prve doze njene vakcine trebale da budu isporučene.\nProvedite ljeto u BiH: Uživajte u relaksirajućem odmoru za cijelu porodicu ispred tunela Ivan ili Crnaja\nBy LIFE 06/07/2021 0\nUdruženje džeparoša nakon popuštanja mjera i stvaranja velikih gužvi: Hvala svima, konačno opet možemo živjeti od svog rada\nBy LIFE 24/06/2021 0


Predstavnici RS sutra sa Vučićem u Beogradu - Istinito.com - Ne budi ovca!\nPočetna > Region > Predstavnici RS sutra sa Vučićem u Beogradu\n1. Juna 2021. 2. Juna 2021. Istinito583Leave a Comment on Predstavnici RS sutra sa Vučićem u Beogradu\nPredsjednik Srbije Aleksandar Vučić sastaće se sutra u Beogradu sa delegacijom Republike Srpske, koju čine predsjednik Republike Srpske Željka Cvijanović, predsjedavajući Predsjedništva BiH Milorad Dodik i predsjednik NSRS Nedeljko Čubrilović.\nSastanak će biti održan u 11.00 časova u zgradi predsjednika Srbije na Andrićevom vencu.\nSastanku će prisustvovati predsjednik Republike Srpske Željka Cvijanović, predsjednik Vlade Radovan Višković, predsjednik Narodne skupštine Nedeljko Čubrilović, predsjedavajući Predsjedništva BiH Milorad Dodik, kao i predstavnici parlamentarnih stranaka u Republici Srpskoj.\nPredsjednica Republike Srpske Željka Cvijanović izjavila je da očekuje da će sutrašnji sastanak sa predsjednikom Srbije Aleksandrom Vučićem u Beogradu biti konstruktivan i da će Srpska imati podršku Srbije da se bori za pravdu, pravednost i bolji život.\n– Smatram da će sastanak u Beogradu biti prilika da se prenesu najvažnije poruke za Republiku Srpsku, istakla je Cvijanović.\nOna je ranije uputila pismo predsjedniku Srbije u kojem je zatražila da organizuje sastanak na kojem će biti razgovarano o spornom imenovanju novog visokog predstavnika u BiH.\nTagged aleksandar vučić beograd istinito predsjednik republika srpska sastanak željka cvijanović


Ko je najbolji srpski beauty vloger? | Luftika\nKo je najbolji srpski beauty vloger?\nVolite da se šminkate? Dokažite da ste najbolji u tome i postanite najbolji beauty vloger Srbije!\nU četvrtak 18. juna ističe rok konkursa koji je organizvala kozmetička kuća NYX, a cilj je pronaći srpskog NYX Beauty Vloggera godine. Svi koji vole da se šminkaju i uživaju u tome su slobodni da se prijave i možda osvoje titulu najboljeg srpskog beauty vlogera.\nDva dana nakon zavšetka roka za prijave, biće objavljena imena top 10 vlogera, odnosno onih koji su prošli u naredni krug. Zatim, će im svima biti postavljen prvi izazov – svaki od 10 najboljih finalista moraće da kreira originalan look i video tutorijal pokazujući postupak šminkanja.\nZatim sledi glasanje za najboljih pet vlogera, a nakon objavljivanja liste top 5, sledi otkrivanje drugog izazova za koji će pet najboljih vlogera imati dve sedmice da ispune. Konačno, za pobednika će se glasati od 26. do 30. jula, a prvog dana avgusta znaćemo ko je najbolji srpski beauty bloger! Pobednik će, osim prestižne titule srpskog NYX Beauty Vloggera godine, osvojiti i put za Los Anđeles gde će moći da prisustvuje finalu US NYX Face Awards-a.\nPrijavljivanje se vrši na sajtu nyxcosmetics-faceawards.rs, i to na sledeći način – dodajte adresu video sa Youtube-a u kojem pokazujete make up tutorijal, vodeći pri tom računa i o kvalitetu videa, budući da će i to biti jedan od kriterijuma. Video možete snimiti posebno za ovu priliku, a možete iskoristiti i neki vaš već ranije objavljeni na Youtube-u. Video sa kojim učestvujete ne sme biti duži od 15 minuta, možete šminkati sebe ili nekog modela starijeg od 18 godina. Osim toga, uslovi su takvi da možete koristiti bilo koje kozmetičke proizvode, ali se u videu ne sme spominjati naziv niti videti logo proizvođača.\nURL videa zajedno sa ličnim podacima ostavite na sajtu i ukoliko ste među najboljima, očekujte obaveštenja i nastavak takmičenja već 18. juna.\nPrvih deset vlogera bira stručni žiri na osnovu kreativnosti i prezentacije, a o prolasku u naredni krug i pobednika odlučuju pratioci glasanja koji će moći da glasaju na sajtu Nyx kozmetike. Svaki pratilac takmičenja može da glasa do tri puta dnevno – ili svaki put za istog takmičara – ili za različite takmičare.\nU ovom takmičenju mogu učestvovati samo punoletni građani Republike Srbije. Takmičenje je započelo 25. juna, a završava se 1. avgusta.\nOznakekonkurs za najboljeg beauty vlogera makeup tutorijal takmičenje nyx face awards Serbia 2016 nyx konukurs


Exit tim sa rekordnih osam nominacija dočekuje Evropske festivalske nagrade | (Vesti - 13.11.2018) Novi Sad\n13.11.2018 u 18:14h\nAktuelni nosilac titule Najboljeg velikog evropskog festivala, u 2018. godini pokrenuo je svoj dosad najveći festivalski poduhvat, pod nazivom "Exit Freedom", od pet festivala u pet različitih država koji su zajedno okupili preko 330.000 ljudi.\nIzašla je i lista nominovanih za ovogodišnje Evropske festivalske nagrade (EFA), a Exitovi festivali u zbiru imaju rekordnih osam nominacija.\n- Vrtoglav broj nominacija utoliko je značajniji jer su u konkurenciji svi festivali osim samog Exita, dvostrukog osvajača najprestižnije festivalske nagrade, koji po propozicijama takmičenja ove godine mora da pauzira i pruži šansu drugim festivalima da osvoje šampionsku titulu! Izuzetno veliki broj nominacija daje veliku šansu da se neki od festivala u organizaciji Exita i ove godine nađe na tronu Evrope, što je već jednom uspelo Sea Dance festivalu koji je 2014. godine proglašen za najbolji evropski festival do 40.000 posetilaca – navedeno je u saopštenju.\nPored tri nominacije za novog člana Exitove festivalske porodice, Festival 84, za najbolji festival do 10.000 posetilaca, najbolji novi i najbolji festival na zatvorenom prostoru, u trci za nagradu "Najbolji festival do 40.000 posetilaca dnevno" učestvuju čak tri festivala u organizaciji Exit tima, istarski Sea Star festival, budvanski Sea Dance, rumunski Revolution, ali i gruzijski Echowaves powered by Exit, a koji je takođe u konkurenciji sa Festivalom 84 za najbolji novi festival. Exit će kako je dalje objašnjeno u saopštenju na EFA dodeli da učestvuje i u najmanje dve specijalne kategorije, za koje ne glasa festivalska publika, "Take a Stand" za društveni aktivizam, te "Brand Activation Award", za najbolju korporativnu aktivaciju na festivalu. Interesantno je i da su pank zvezde Idles, koji su osvojili ovogodišnju publiku Exit festivala, ali i publiku širom sveta, nominovani za najbolje nove izvođače na evropskoj festivalskoj sceni u 2018. godini!\nUz glasove stručnog žirija, koji čine istaknuti pojedinci u muzičkoj industriji, glasovi publike širom sveta odlučiće o finalnom poretku ovogodišnjih kandidata.\nPobednici će biti proglašeni na ceremoniji dodele nagrada na otvaranju festivala "Eurosonic Noorderslag" u Groningenu u Holandiji 16. januara 2019. godine.\nPovezane teme Exit exit 2018 exit festival exit festival novi sad exit novi sad novi sad novosađani Petrovaradin petrovaradinska tvrđava novi sad